«Ens hem habituat als productes del súper, oblidant els de l'hort» - Diari de Girona\nXavier Aguado · Cuiner i propietari del BionBo\nXavier Aguado, cuiner i propietari del BionBo Café Gastrobar, a Girona, és a més coautor de «Alimentación prebiótica», una guia pràctica -amb receptes- per menjar bé i bo, i alhora cuidar la microbiota intestinal\nalbert soler girona 21.11.2017 | 00:36\nM'alegra saber que encara existeixen els microbis, ja ningú diu al fill: no toquis això, que porta microbis.\nHe, he, els microbis han estat amb els humans des de l'inici dels temps. Millor dit, hi eren molt abans que els humans, ara els tenim a dins nostre.\nAquest dia, en un programa de TV sobre allargar la vida, els mateixos científics destacaven l'alimentació.\nDiversos factors col·laboren en una vida saludable. L'ADN ens determina; les emocions i l'estrès influeixen en la salut física; i l'alimentació.\nI com ho portem?\nEns hem oblidat de menjar bé, ens hem acostumat als productes del súper i hem deixat de banda els de l'hort.\nÉs el que intenta al seu restaurant?\nSí, el concepte és utilitzar productes ecològics, tant en la verdura com en carn i peix. Potser no al 100%, però sí fins on arribi la butxaca, per no incrementar preus. Són productes no només més saludables, també de millor sabor. Avui estem massa exposats a agents químics.\nTornem a l'alimentació prebiòtica. Significa alimentar els microbis?\nTenim colònies de microbis dins del cos. Si l'alimentació no és correcta, la colònia s'altera i afecta la salut. També s'altera per l'estrès i per altres causes.\nEn general mengem malament?\nÉs lògic, la societat industrial fa que estiguem exposats a la indústria alimentària. El que vol la indústria és vendre, i part del que ven s'allunya del que és saludable. Inclús utilitza aliments prebiòtics com a propaganda, però estan mal cuinats i no són saludables.\nO sigui que estàvem millor abans de la revolució industrial?\nS'han fet estudis a tribus que encara viuen com a caçadors-recol·lectors, i són els que tenen la flora intestinal més equilibrada. És clar que això no garanteix més esperança de vida, la medicina també hi influeix. L'ideal és compaginar els avenços científics amb menjar productes ecològics, sense agents químics.\nAl BionBo té algun aliment o ingredient prohibit?\nNo hi entren transgènics, aquesta és la meva línia vermella. Estem molt atents, i tot així pot ser que es coli alguna cosa. No faig només cuina prebiòtica, però m'ajudo d'aquests productes.\nO sigui que això de la nova cuina...\nNo passa res per anar un cop l'any al Bulli, altra cosa seria cada dia. Al final s'ha d'aplicar el sentit comú.\nCom, després de voltar per tot el món, ha caigut a una ciutat tan conservadora, inclús en el menjar?\nAixò són tòpics. Em deien que a Girona la gent és tancada, que no m'aniria bé, que estava boig per no tenir carta... Al final, la realitat supera la ficció.\nUn moment: no té carta?\nNo. El que cuinem cada dia depèn del que trobem al mercat. No fem més que el que feien les àvies.


L’Hospitalet fomenta l’ús d’un servei de lloguer de vehicles verds compartits | Sostenible\nL’Hospitalet fomenta l’ús d’un servei de lloguer de vehicles verds compartits\nFont: Ajuntament de l'Hospitalet de Llobregat\n12/07/2019 - 11:40\nAquest 8 de juliol ha començat a funcionar a L’Hospitalet un servei de carsharing amb una flota de dotze vehicles híbrids aparcats en dotze punts estratègics de la ciutat. Amb l’objectiu de lluitar contra els efectes del canvi climàtic i la contaminació ambiental, el Pla de mobilitat urbana sostenible de L’Hospitalet inclou entre les mesures que s’han d’aplicar a la ciutat el foment de l’ús compartit de vehicles (carsharing).\nEn aquesta línia, l’Ajuntament ha aprovat l’atorgament a l’empresa Ubeeqo la llicència d’ocupació temporal a la via pública d’instal·lació de dotze reserves d’estacionament, ampliables fins a vint, per prestar un servei de lloguer de vehicles verds compartits. Entre les condicions de la llicència, s’indica que el 100 per cent de la flota de vehicles del servei, que són propietat de l’empresa, ha d’estar composta per turismes híbrids, de molt baixes emissions.\nEl carsharing consisteix en la possibilitat de llogar un vehicle per hores, de forma que permet la realització de viatges de distància mitjana o llarga sense obligar a la propietat del vehicle. Representa avantatges perquè permet l’ús de vehicles a diverses persones de manera flexible, disminueix la necessitat de places d’aparcament i sobretot, és un sistema molt adequat per a empreses o treballadors que requereixen desplaçar-se dins la seva jornada laboral.\nPer garantir-ne un bon ús com a mitjà de transport alternatiu i complementari, les reserves de places s’han d’ubicar prop de nodes de connexió ferroviària i d’estacions de metro; al Districte Econòmic, polígons industrials i altres pols d’activitat econòmica i cultural; als centres de serveis, sobretot sanitaris i educatius, i a les zones comercials; i també s’ha de garantir la permeabilitat d’usuaris d’altres municipis, cobrint les àrees limítrofes.\nAquest servei de lloguer de vehicles per hores ja funciona a altres ciutats catalanes.\nLes reserves autoritzades d’estacionament del servei estan a:\n• Ctra. de Collblanc, 17 (metro Collblanc)\n• C. de Santiago Ramón y Cajal, 2 (metro Santa Eulàlia)\n• C. de Natzaret, 2 (FGC Ildefons Cerdà/C-31)\n• Pl. d’Europa/av. d’Amadeu Torner (FGC Europa-Fira)\n• Rbla. de la Marina (metro Bellvitge)\n• Rbla. de la Marina, 415 (metro i FGC Av. Carrilet)\n• Av. Carrilet, 87 (entre c. del Comerç i c. del General Prim)\n• C. de Lleida, 30 (CAP Just Oliveras)\n• C. de París, 24 (Collblanc)\n• Av. del Doctor Ramon Solanich i Riera, 27 (metro Pubilla Cases)\n• Av. de Catalunya, 2 (metro Torrassa)\n• Pl. Europa, 3 (metro L9 sud)\nLes reserves d’estacionament del servei de vehicles verds compartits estan senyalitzades reglamentàriament amb marques viàries i amb senyals verticals específics de tipus informatiu.\nL’empresa Ubeeqo facilitarà mensualment a l’Ajuntament una memòria amb les dades i indicadors que permetin avaluar la demanda del servei i la seva evolució temporal en cadascuna de les reserves autoritzades.\nLa càrrega dels busos elèctrics de TMB, exemple d'ús del projecte europeu Electrific\nEl projecte europeu Electrific, que vol facilitar l’extensió dels vehicles elèctrics millorant i simplificant qüestions com la càrrega, presenta la seva aplicació mòbil. TMB ha estat escenari d’una prova pilot del sistema.\nUn sistema que ens porta a la precarietat. Reflexions des d’una mirada ecofeminista sobre els impactes de la COVID19\nLes alternatives inclourien la defensa dels serveis públics i els béns comunitaris, en la seva titularitat, gestió i provisió; per garantir que les cures i els serveis relacionats estiguin coberts per a tots. Per assegurar les sobiranies sobre els recursos, com és l’alimentària i l’energètica. I per preferenciar, en definitiva, nous models i opcions des dels ecofeminismes i des de l’economia feminista, ecològica, social i solidària.\nMés espai per passejar, pedalejar i desplaçar-se en transport públic\nDurant els mesos de la crisi sanitària per la covid-19 es van impulsar diverses mesures municipals per fomentar la mobilitat sostenible i garantir la distància de seguretat. A partir del setembre es posaran en marxa més actuacions per seguir incrementant l’espai públic per als vianants i ampliar els carrils bus i els corredors bici. També es mantenen 34 dels 60 carrers delimitats com a itineraris segurs temporals que es van obrir durant el desconfinament i alguns, com la via Laietana, s’incorporaran al programa “Obrim carrers”, que es reactivarà a la tardor.


Confinament comarcal i més hores de bars, sobre la taula\nLa restauració oberta més hores i confinament comarcal són sobre la taula. Foto: R.Gallofré\n4 de febrer de 2021 (09:40 CET)\nConfinament comarcal i més hores de restauració, sobre la taula\nEl Procicat es reuneix avui i podria flexibilitzar dues de les restriccions vigents: el confinament i el tancament de l’hostaleria\nEl Govern planteja passar del confinament municipal al comarcal i també allargar una hora l'obertura de la restauració en els dos torns que actualment estan permesos, el d'esmorzar i el de dinar. Per tant, bars i restaurants podrien obrir ara de 7.30 a 10.30 i de 13 a 16.30, segons ha avançat Rac 1 i han confirmat a l'ACN fonts del Govern.\nAquest dijous al matí està prevista una nova reunió del Procicat per acabar de decidir les mesures que regiran a partir del proper dilluns. El secretari de Salut Pública, Josep Maria Argimon, ja va apuntar que serien de continuïtat, però amb petites obertures.\nEl secretari de Salut Pública, Josep Maria Argimon, va explicar dimecres que les noves restriccions que s'anunciaran de cara als propers dies seran "de continuïtat", però ha reconegut que també hi haurà "petites obertures". Argimon ha apuntat que la situació s'està analitzant en aquest moment i que la discussió continuarà durant tot el dia, amb una reunió del Procicat dijous i una posterior roda de premsa. "Jo crec que seran mesures amb petites obertures, perquè n'hi ha d'haver, perquè tots sabem la situació en què estem tots plegats", ha indicat. Ara bé, no ha volgut entrar en més detall per no donar un "bri d'esperança o tancar una porta" quan encara s'està analitzant què fer.\nTot i no donar detalls, més endavant ha indicat que "cal donar també una mica d'oxigen" perquè el sector de la restauració treballa amb mesures "molt dràstiques" des de fa més de cinc setmanes.\nServeis Tècnics Gremi Hostaleria Mataró Maresme Fa 6 mesos\nHi ha una errada en el text de la notícia, la proposta del Procicat -de moment-, és ampliar una hora al matí i una altra hora al migdia, per tant al matí seria de 7,30 a 10,30h, NO a 11,30h com dieu en la notícia. Efectivament, al migdia seria de 13 a 16,30h, i aquest horari facilita el segon torn als àpats del dinar.\nEnric R Estel Fa 6 mesos\nMe parece increíble que el Covid tenga horarios tan raros , vamos que de 11:30h a 13:00h , esta hora y media ¿es cuando más ataca el virus ? Quizá habría sido más lógico dejar que hicieran el horario seguido ¿ Pero quienes somos nosotros para poner en duda lo que deciden esas cabezas pensantes que toman las decisiones ?


Jordi Ibern - Classes particulars de Reiki a Barcelona\nAgenda de cursos de Reiki, Retiros y actividades\nClasses particulars de Reiki a Barcelona\n02 Septiembre 2019 08:30\nReiki Jordi Ibern, Barcelona\nClasses particulars setmanals o quinzenals per aprendre Reiki i meditació. Classes privades adaptades als teus horaris i disponibilitat.\nClasses d'1,5 hores, de 2 hores, o de 3 hores.\nCurs de Reiki 1: 6 classes de 2 hores / 8 classes d'1,5 hores / 4 classes de 3 hores\nCurs de Reiki 2: 6 classes de 2 hores / 8 classes d'1,5 hores / 4 classes de 3 hores\nCurs de Reiki 3: Mínim 15 classes d'1,5 hores\nDisponibilitat: de dilluns a divendres de 8.30 a 21.00\nCaps de setmana a consultar.\nLloc: C/ de la Marina 91-95 Barcelona (Barcelona)\nL1 MARINA / L4 BOGATELL\nCurs de Reiki 1: 250€\nCurs de Reiki 2: 250€\nCurs de Reiki 3: 700€\nLes classes són totalment privades: 1 alumne per classe.\nAPUNTAR-SE O SOL•LICITAR MÉS INFORMACIÓ\nL'ensenyança d’Usui Reiki Ryoho (Reiki) es divideix en 3 cursos coneguts com a nivell 1, nivell 2 i nivell 3 de Reiki. Aquests cursos s’anomenen shoden, okuden i shinpiden al Japó. Cada curs és complet en teoria i pràctica, per la qual cosa no és obligatori fer tots els nivells per poder practicar Reiki.\nDurant el curs de nivell 1 de Reiki (shoden) s'ensenyen la base filosòfica i històrica del Reiki Ryoho (mètode de Reiki), els principis espirituals del Reiki, s'aprèn i es practica meditació, tractament per a un mateix i tractament per als altres -de forma no professional. Al finalitzar el curs has adquirit els ensenyaments i la pràctica necessàries per aplicar Reiki a la teva vida i al teu entorn. El curs es complementa amb un llibret amb tota la informació i un diploma. El curs de Reiki 1 és adequat –i recomanat- per a totes les persones: la pràctica habitual de Reiki i meditació aporta importants beneficis per a la salut, sent especialment propicia per reduir l'estrès, l'ansietat i la por, així com per millorar l'estat d'ànim.\nDurant el curs de nivell 2 de Reiki (okuden) aprofundeixes en la pràctica de Reiki i en el camí de coneixement i desenvolupament personal. Durant aquest curs s'ensenyen els símbols i kotodamas (mantres) de Reiki i s'aprenen noves tècniques per aplicar Reiki: Reiki en absència del receptor, Reiki per tractar mals hàbits i addiccions, Reiki i meditació per millorar l'ambient, etc. El curs es complementa, també, amb un llibret informatiu i un diploma. El curs de Reiki 2 és adequat per a aquelles persones que ja han realitzat el curs de Reiki 1 i desitgen seguir progressant en la pràctica i aprofundint en el seu camí de descobriment interior.\nEl curs de nivell 3 de Reiki (shinpiden) és l'últim curs de Reiki. Sol anomenar-se Mestratge de Reiki i algunes escoles l’ensenyen en format de dos cursos. És un curs de durada més llarga i té com a finalitat formar professors de Reiki. Durant aquest curs es treballen a fons les bases filosòfiques, espirituals i històriques del Reiki, es repassen totes les tècniques apreses als cursos de Reiki 1 i 2, i s'ensenyen noves tècniques i un nou símbol de Reiki. Finalment s'aprèn a ensenyar Reiki. El curs es complementa amb un nou llibret de Reiki, un diploma i tot el material que l'alumne pot necessitar per donar formació. Aquest curs és adequat per a persones que ja han fet els cursos de Reiki 1 i de Reiki 2 i tenen un nivell de pràctica avançat.\nEls nivells 1 i 2 de Reiki solen ensenyar-se en cursos intensius de cap de setmana d'unes 12 hores de durada, no obstant això existeixen altres opcions a l'hora d'aprendre Reiki: classes regulars o cursos intensius entre setmana. El curs de Reiki 3 sol donar-se en format de retir o durant diversos caps de setmana intensius.\nHabitualment els cursos de Reiki, tant els intensius com els que es donen a través de classes regulars, són cursos grupals, on solen assistir entre 4 i 12 persones. Són cursos de 10-12 hores on s'ensenyen els elements fonamentals del Reiki i on es practica.\nSi vols aprendre Reiki –qualsevol dels nivells- i no desitges (o no pots) participar en un dels cursos en grup intensius, tens l'opció d'aprendre Reiki de forma privada en format de classes regulars. A cada classe hi haurà una part de teoria i una part important de pràctica, tant de meditació com de Reiki.\nRegistrarse\tCoste: 250 EUR\nCursos de Reiki | Reiki Jordi Ibern\t| Conjunto recurrente\nReiki Jordi Ibern\nCarrer de la Marina, 91, 08018 Barcelona, España


Tret al peu (Agustí Mas)\nEm sembla paradoxal que, mentre a Catalunya és impensable qüestionar la immersió lingüística, a Andorra, on això no existeix, s'hi redueixi la quota de català\n3 min. 13/01/2018 23:30\nÉs un fet: Andorra és l’únic lloc del món on el català és l’única llengua oficial. I sembla mentida, però dins i fora del país hi ha molta gent que no ho sap! Potser és perquè la realitat lingüística del país és molt més complexa. D’entrada, la major part del català que s’hi parla no és amb l’accent propi del territori. A banda, podríem dir que cada àmbit o context té la seva llengua dominant, cosa relacionada amb el fet que la realitat demogràfica és molt especial. No és tan estrany que en una botiga et parlin en un barrig-barreig de portuguès i castellà o, al Pas de la casa, directament en francès. També recordo haver estat en una mena de reservat d’un establiment comercial on tota la retolació era únicament en rus!\nPerò no cal focalitzar-se només en el vessant turístic. Segons a quina porta de quina escola vagis, pots trobar-te que ni rastre del català. Fins i tot, algun professor m’ha explicat que, en determinat centre educatiu, algun cop la classe de català és tractada com l’últim mico, pràcticament com una extensió de l’hora del pati, en què posar deures de vegades es considera un atreviment.\nÉs per tot això que a mi em costaria molt afirmar que el català té un bon estat de salut a Andorra, veient la realitat dels usos lingüístics a peu de carrer. Així, si bé el marc jurídic i el context polític no tenen res a veure, m’atreviria a afirmar que sovint es pot considerar que el català, en l’àmbit social, mostra febleses similars a les de molts indrets de Catalunya. I, per tant, hi ha molt camp per córrer fins a la normalització.\nA Catalunya, per reforçar l’ús social de la llengua pròpia, juntament amb una estructura de mitjans de comunicació potents i ben dotats, fa dècades que es té clar que l’ensenyament és un pilar fonamental per a la normalització lingüística. Fa temps que es defensa i es demostra que la immersió lingüística a les escoles és la millor fórmula per garantir el coneixement de la llengua pròpia, sense desatendre el castellà, del qual els alumnes acaben obtenint un nivell superior a la mitjana espanyola, segons els indicadors.\nAquest no és precisament el model d’Andorra. Al principat hi ha tres sistemes educatius que, aproximadament, es reparteixen el total d’alumnes en una proporció aproximadament de 40-30-30%. El segon sistema té com a llengua vehicular el francès; i al tercer depèn una mica de cada centre, però majoritàriament és en castellà. En el cas del primer, que és el sistema educatiu andorrà, és multilingüe i incorpora català, francès, castellà i anglès. A més, ara, segons llegeixo a la premsa, sembla que s’ha reduït una hora de català al batxillerat, de manera que en aquesta etapa d’aquest sistema educatiu es dedica menys temps a la llengua pròpia que als sistemes francès i espanyol. És realment cert?\nÉs evident que la llengua catalana no juga el mateix paper al panorama educatiu català que a l’andorrà. I em sembla paradoxal que, mentre a Catalunya és impensable qüestionar la immersió lingüística, a Andorra, on això no existeix, s’hi redueixi la quota de català. Tot plegat passa la mateixa setmana en què es fa públic que al Pas de la Casa el 51% dels venedors entrevistats pel Servei de Política Lingüística no parlen català i només el 49% dels establiments tenen el català a la retolació, acompanyat o no d’altres llengües. Vull pensar que, amb tot plegat, a l’escola, no ens disparem un tret al peu.


POLÍTICA - 20/02/2020 14:44 / ACN\nRidícula acusació de la defensa de Llarena per intentar escaquejar-se del mal provocat\nL'advocat de Pablo Llarena, Hakim Boularbah, ha defensat a la vista per la demanda civil de l'expresident Carles Puigdemont i els exconsellers a Bèlgica que el seu client té "immunitat de jurisdicció d'estat" davant dels tribunals belgues. El representant del magistrat del Tribunal Suprem ha assegurat que l'única intenció de l'acusació és "recusar" Llarena, intentar "desestabilitzar-lo" i "exportar el conflicte".\nFOTO: Pablo Llarena, ACN\nPer la seva banda, l'equip jurídic de l'expresident i exconsellers ha reclamat una pregunta prejudicial al Tribunal de Justícia de la UE per determinar si Bèlgica té competència per jutjar el cas.\n"La immunitat de jurisdicció d'estat no es pot aplicar a l'espai comú de justícia europeu", ha defensat l'advocat de Puigdemont, Christophe Marchand, rebutjant la petició de protecció al·legada per la defensa de Llarena.\nBoularbah ha rebutjat la necessitat de presentar una pregunta prejudicial a Luxemburg com demana Puigdemont perquè considera que la immunitat dels estats és "un principi internacional" i no relatiu al dret europeu. A més, ha assegurat que el jutjat civil que porta el cas "no té l'obligació" de presentar una prejudicial perquè no és la darrera instància judicial.\nDesprés que les parts hagin presentat oralment les seves al·legacions, el tribunal ha fet un recés i continuarà la vista a partir de les dues de la tarda.\nParaules clau: LLARENA DEFENSA PUIGDEMONT


Actualitat Poders El Tsunami torna fent d'altaveu del govern català\nA diferència dels CDR, més crítics amb el president, els organitzadors de Tsunami Democràtic criden a protestar contra Sánchez reivindicant el "diàleg" que reclama Torra\nPoders 21/10/2019 14:21\nTsunami Democràtic, alineat amb Torra\n"Spain, sit and talk": "Espanya, seu i parla". Aquest és el lema de la darrera convocatòria de la campanya Tsunami Democràtic, organitzada aquest dilluns tot i que la setmana passada, després del setge a l'aeroport del Prat i dels primers aldarulls, havia anunciat que no convocaria noves accions de protesta fins al 26 d'octubre. Els seus promotors, que romanen en l'anonimat, han canviat de parer per la visita del president del govern espanyol en funcions.\nLa mobilització d'aquest dilluns s'ha fet ressò de la petició governamental reiterada pel president català, Quim Torra, un intent de diàleg frustrat que el mateix president català i el seu assessor, Pere Cardús, han escenificat en un reportatge del programa 30 minuts, emès a TV3 aquest diumenge a la nit.\nSánchez no hi era\nLa convocatòria ha congregat centenars de persones davant de la delegació del govern d'Espanya en Barcelona, però no allà no s'ha produït cap reunió de Sánchez amb la delegada Teresa Cunillera, com s'havia especulat. En canvi, Sánchez sí que ha visitat l’Hospital de Sant Pau, on es troba ingressat el policia ferit en estat més greu, i la prefectura de la Policia Nacional de la Via Laietana, diana dels darreres dies de protestes, abans de tornar cap a Madrid.\nTsunami Democràtic és objecte d'una investigació de l'Audiència Nacional per indicis de terrorisme en el marc de la qual ja s'han tancat diversos webs. En un comunicat publicat el dia 16, va afirmar que "només impulsa accions en el marc de la disciplina no violenta", i va instar els seus seguidors a instal·lar-se l'aplicació de mòbil per coordinar "el llarg camí de la desobediència civil no violenta".\nLa iniciativa, que va rebre el suport dels polítics i les entitats favorables al procés de seguida que es va difondre per primer cop a Twitter, es va presentar amb un manifest que exculpava els dirigents del procés de la frustració dels partidaris de la independència.\nEls CDR, que han tornat a adquirir protagonisme durant les protestes de la setmana passada, si que han culpat Torra i el govern reiteradament els darrers mesos, a diferència del Tsunami Democràtic. De fet, a Girona, els CDR han dirigit la seva manifestació cap a la seu de la Generalitat.


el bloc de Daniel\nEscolta la música del bloc\nPublicat per Daniel a dimecres, de juny 26, 2013 0 comentaris\nPublicat per Daniel a diumenge, de març 25, 2012 0 comentaris\nEtiquetes: diabetis infantil\nAvui Daniel em diu que a classe de català, com a exercici, cadascú ha hagut d'escriure la seva autobiografia. Li pregunto: "I tu què has posat?" "Com em dic, com us dieu vosaltres, el dia que vaig nèixer, que quan vam venir a viure a aquesta casa era molt petit, encara no caminava, i vaig caure i em vaig fer un tall a la cella, que és aquesta marca..."\n"I de la diabetis, no has escrit res?"\n"Ai! No me n'he recordat!"\nBenaurats els innocents perquè d'ells es el regne de la tranquil·litat.\nPublicat per Daniel a dimecres, de març 07, 2012 0 comentaris\nEl poder terapèutic dels cosins\nLa nostra marató particular Nadal/aniversari/Cap d'Any/Reis es pot resumir en viatges, regals i menjar. Menjar molt.\nPerò com que som una "família d'estructura flexible" (paraules de Mario) aquestes vacances hem tingut un superàvit de dies amb els cosins. Què significa això? Més hores de moviment, parc, futbol... i glucèmies més baixes, tot i alguns excesos nadalencs.\nEls cosins no curen, però ajuden a fer-ho més fàcil!\nPD. Daniel m'ha dit: "posa aquesta foto a la web, així tots veuran el cotxe que m'han portat els Reis". Fet.\nPublicat per Daniel a diumenge, de gener 08, 2012 0 comentaris\nLa vida no consisteix a sobreviure a una tempesta,\nsinó en saber ballar sota la pluja.\nPublicat per Daniel a dijous, de desembre 01, 2011 1 comentaris\nDemà serà la tercera vegada que celebrarem (???) el Dia Mundial de la Diabetis. La primera ens va agafar a l'hospital, amb Daniel que acabava de debutar, i ens vam passar el matí veient els reportatges que fan en els programes dels diferents canal, intentatn entendre què ens esperava a tots.\nDemà el celebrarem a l'escola, a l'entrenament d'handbol, a la classe de dansa, a la feina, però ens posarem alguna cosa blava.\nPublicat per Daniel a diumenge, de novembre 13, 2011 0 comentaris\nI ja hem arribat (gairebé) a 9 de novembre. Tres anys, ja.\nArribem bé, amb una glicada raonablement acceptable i una mare que, gràcies al Ramon Gener, torna a ser operòfila o operòfaga, no sé com dir-ho.\nPer celebrar-ho tot plegat, el Nessum Dorma de Pavarotti al Metropolitan de Nova York del 80, la que "marca un abans i un després". All'alba vincerò!\nPublicat per Daniel a dimarts, de novembre 08, 2011 0 comentaris\nEtiquetes: aniversari, diabetis\nEl foradet a la panxa\nAvui Daniel no dorm a casa; ha anat a casa d'un amic de l'escola que fa una festa de pijames per celebrar el seu aniversari. Tret de les colònies, és la primera vegada que dorm sense ningú de la família.\nEstava d'allò més emocionat i, per acabar-ho d'adobar, a migdia li ha caigut una dent, i el ratolí ha tingut temps de portar-li un regal abans que marxés.\nLa veritat és que la casa on passarà la nit no està ni a cinquanta metres de casa nostra, i que el cuidaran molt bé, que els altres nens de la festa ja sabem de què va això dels controls i la insulina perquè fa gairebé tres anys que ho viuen cada dia, i que els telèfons funcionen, i que si vull puc passar-me a veure com està (juro que no ho faré!), però no puc evitar aquell foradet a la panxa, tot i que no crec que sigui molt més grans que el de les famílies dels altres nens. Ai, qualsevol dia demanaran el cotxe!\nPer cert, la Sara demà també té un aniversari, però aquest és diürn.\nPublicat per Daniel a dissabte, de novembre 05, 2011 0 comentaris\nTot esperant el 9\nHem endreçat una miqueta, que el teníem deixat. Han estat temps dolços a dins i tirant a amargants per fora, però som aquí. Tot esperant el 9 per dir: "Ep! No hem anat ni un pas enrere!"\nPublicat per Daniel a dimarts, de novembre 01, 2011 0 comentaris\nPublicat per Daniel a dissabte, d’agost 27, 2011 0 comentaris\nMil dies, de moment\nCom torno a tenir una temporada d'insomni, em dedico a pensar. L'altra nit em va venir al cap comptar els dies que feia que Daniel havia debutat amb la diabetis, i resulta que el dia 5 d'agost en farà 1000!\nI què farem el 5 d'agost? La veritat és que no ho sé: el que és segur és que estarem al poble, de festa major, potser anirem a la piscina, potser menjarem en família, potser farem plans per a Santander...\nÉs igual, haurem arribat als 1000 dies i el resultat és que tenim un nen fort, sa (dins del límits de salut d'un nen amb diabetis), responsable i, sobretot, feliç!\nI quan arribem a 5000 encara serà millor.\nPublicat per Daniel a dimecres, de juliol 27, 2011 10 comentaris\nEl cargol - segona part\nAhir nova prova de glicada. Hem baixat un altre 0'1. El cargol segueix avançant.\nPublicat per Daniel a divendres, de juny 17, 2011 0 comentaris\nJa m'agradaria ocupar-me de l'educació dels meus fills, lluitar per la sisena hora, barallar-me amb qui fos per explicar les meves idees.\nPerò avui estic cansada. I quan dic avui dic avui (divendres 10 de juny de 2011).\nI estic cansada sobretot perquè tinc un fill que porta a sobre una motxilla molt feixuga. I com encara és petit l'hem d'ajudar a carregar-la. Pel camí ens anem trobant gent que ens anima i ens diu que ho fem molt bé, que seguim endavant, però n'hi ha molt pocs que vulguin carregar-se-la una estoneta i deixar-nos descansar. Ell no es queixa, però jo, que no sóc tan forta, sí.\nFem uns càlculs senzills.\nEn el millor dels casos, Daniel es fa cinc controls de glucèmia diaris (això vol dir: punxar-se el dit i treure's una got de sang per comprovar el nivell de sucre a la sang).\n5 controls x 7 dies = 35 controls a la setmana x 52 setmanes = 1820 controls a l'any (i això tirant per baix).\nMés: ara s'està injectant insulina quatre cops al dia (una de Lantus a la nit i tres de ràpida amb els àpats principals).\n4 injeccions x 7 dies = 28 injeccions setmanals x 52 setmanes = 1456 injeccions a l'any.\nPosats a ser optimistes, això vol dir que si d'aquí a deu anys, quan estigui prop de fer-ne divuit, s'ha descobert un tractament miraculós que cura la diabetis tipus I i ell hi té accés, pel camí s'haurà fet, més o menys, 18200 controls de glucèmia i s'haurà injectat insulina unes 14560 vegades. Si som optimistes. Si no, seguriem sumant.\nNo esteu cansats?\nPer això, quan per exemple em demana fer una activitat que a ell li agrada molt però que a mi no m'acaba de convèncer, i em fa cara de pena, penso: com puc dir-li que no?\nI voldria que tot funcionés millor, però avui no tinc forces. Avui estic cansada, demà ja veurem.\n(Dedicat a l'Esther i la Mariví)\nPublicat per Daniel a divendres, de juny 10, 2011 6 comentaris\nPujant i baixant, com les glicèmies, però amb un arnès de seguretat.\nPublicat per Daniel a diumenge, de maig 22, 2011 0 comentaris\nDel blog de Marcelo\nCopio alguns trossets de la darrera entrada de Marcelo González, de Xile, en el seu blog MiDiabetesBlog:\nNo somos súper héroes, la diabetes es un arduo trabajo de todos los días y podemos flaquear. Lo importante es levantarse. No tenemos que parecer perfectos, no lo somos. La diabetes suele ponernos retos. En este camino habrán altas y bajas… muchas de ellas. Pero también habrá glicemias dentro del rango por las que nos sentiremos orgullosos y correremos a contárselas al todo el mundo.\nNo hay preguntas tontas sobre diabetes… Sólo hay preguntas que no se hacen.\nLa información es poder. Y para estar informados hay que averiguar, hay que preguntar. Y si las respuestas no nos dejan contentos, seguir preguntado. La persona con diabetes que sabe más sobre su enfermedad vive más y mejor.\nNo, no, no! Ese oscuro futuro que nos vaticinan (amputados, ciegos, dializados…) está en nuestras manos que no sea realidad. Con nuestro esfuerzo podemos tener una excelente calidad de vida sin sacrificar el disfrutar de las cosas y con las personas que más queremos. Estoy casado, tengo un hijo, familia y amigos que quiero y me quieren. He viajado, fui a la universidad, me convertí en profesional, trabajo y creo que soy un aporte para muchas personas… Todo con diabetes!\nCon diabetes sí se puede.\nEstá demostrado: deportistas de alto rendimiento, artistas, cantantes, profesionales exitosos, y… ejem! blogueros también… muchos con diabetes… Todos con las ganas de hacer las cosas bien, todos con las ganas de aprender, de tener un buen autocontrol y salir adelante.\nQue hay que tomar precauciones para hacer algunas de las cosas que más nos gustan, sí, claro… pero estoy seguro que de esa forma las disfrutamos más.\nPublicat per Daniel a dimecres, de maig 11, 2011 0 comentaris\nEtiquetes: cites, diabetis\nDe colònies, a pèl\nAixò dels fills és ben estrany. Un dia els despertes i no saps per què, però s'han fet grans.\nEl Daniel ha passat darrerament unes angines i un procés víric d'aquests que t'expliquen quan no saben què té; no sé si és per això o perquè toca, però ha crescut.\nPerò el més important de tot és que per primera vegada ha estat fora de casa sense ningú que el vigilés. Ha anat de colònies amb l'escola a pèl, sense monitor de l'ADC. Ho vam decidir així amb la directora de l'escola i la seva tutora, i tot ha sortit força bé.\nEvidentment, m'he passat els tres dies sense soltar el mòbil i amb un foradet a la panxa, però el nen es fa gran, creix i és autònom.\nPublicat per Daniel a dissabte, de maig 07, 2011 2 comentaris\nAhir em vaig trobar una tira de les que fa servir Daniel per medir-se la glicèmia al filtre de l'assecadora. Coses que té això de conviure amb la diabetis. La veritat és que podem trobar tires pertot arreu, però si hagués de fer un rànquing dels llocs més habituals seria:\n1. Al terra, a qualsevol lloc de la casa: menjador, cuina, lavabo, habitació...\n2. Butxaques de les meves jaquetes\n3. Motxilla de Daniel\n4. Al cotxe\n5. Dins de les sabatilles (no em pregunteu com arriben!)\nPublicat per Daniel a dimarts, d’abril 19, 2011 1 comentaris\n...pero siguen siendo niños\nUn article publicat a la revista Yo Dona:\nPublicat per Daniel a dilluns, de març 14, 2011 0 comentaris\nNous resultats de glicada: hem baixat 2 dècimes.\nPublicat per Daniel a dijous, de març 10, 2011 2 comentaris\nvet aquí el més profund secret que ningú no sap\n(Trad. Alfred Sargatal)\nPublicat per Daniel a dilluns, de febrer 28, 2011 0 comentaris\nAquest cap de setmana em venia de gust veure pel·lícules de les que tinc pendents. He vist Two Lovers (fantàstic Joaquin Phoenix) i Madres e hijas (de Rodrigo García, de les seves ja havia vist Cosas que diría con solo mirarla). En aquesta, l'Annette benning fa un dels personatges principals; és una dona d'uns cinquanta anys, que als catorze va tenir una filla i la va donar en adopció, i s'ha passat tota la seva vida intentant trobar-la; té una dona de fer feines que té una filla d'uns set o vuit anys, que la sol acompanyar. Hi ha una escena en què la nena dorm al sofà, i l'Annete Benning i la mare tenen un diàleg:\n- Com pots viure així?\n- No tens por?\n- De què? De que caigui a terra i s'aixafi com un ou? I tant que tinc por!\n- I com ho pots suportar?\nI la mare somriu, i se'n va.\nPublicat per Daniel a diumenge, de gener 23, 2011 4 comentaris\nPublicat per Daniel a divendres, de gener 07, 2011 3 comentaris\nPublicat per Daniel a diumenge, de desembre 19, 2010 1 comentaris\nBaixant la glicada i em faig un regal\nAhir ens tocava visita a l'endocrí, amb els resultats de la glicada, que al setmebre estaven una mica alts. L'escola, el handbol i la piscina han anat bé, hem baixat un 0,7. Ara a veure si al març aconseguim baixar-la una miqueta més.\nI com que estic contenta i a la nit tinc festeta, em faig un regal.\nPublicat per Daniel a divendres, de desembre 17, 2010 1 comentaris\nDues cites de Nabokov:\nLa curiositat és la forma més pura d'insubordinació.\nLa docilitat del presoner és l'orgull de la presó.\nPublicat per Daniel a dimecres, de desembre 01, 2010 2 comentaris\nEquivalències: cada nit d'hospital, mig quilo\nFa un temps que al CAP em fan controls de pes i de dieta, perquè d'una temporada cap a aquí m'he engreixat molt. I jo intento portar-me bé.\nPerò a una li ha sortit un fill delicat, que no té bronquitis, la placa del pit li surt bé, les anàlisis també, però que s'havia de fer notar d'alguna manera, i no se li ocorre més que no saturar bé d'oxígen. Total, que com no sabem què li passa (al final van decidir que era un virus; i dic jo: què passa amb els virus? és que no hi ha més nens a l'escola? que el meu del tema malaties ja n'està servit!) i, a més, el pobre és diabètic i se li poden descontrolar els nivells de glucèmia, el deixarem un parell de dies en observació.\nI la mama en qüestió, mal dormida i mal menjada, perquè no pot deixar la criatura sola per anar a fer un menú al restaurant o un trist entrepà a la cafeteria, es dedica a atacar les màquines de la planta que, com és evident i lògic en un hospital, no estan plenes de fruita, iogurts i suc, sinó de Kitkats, mars, crunchs i marranades diverses.\nO sigui, que tanta bleda i tanta amanida, tants d'abdominals els dijous a la nit per acabar així? I quan vagi divendres a fer el control de pes, li he d'explicar les meves misèries a l'infermera? Aaaargh\n(PD Almenys, aquesta vegada, el personal de planta era agradable, eficient i professional.)\nPublicat per Daniel a dimecres, de novembre 24, 2010 3 comentaris\nDos anys amb la convidada a casa\nDemà, d'aquí a unes hores, farà dos anys que la convidada va arribar a casa nostra. Bé, de fet no la vam convidar, s'hi va presentar sense avisar i s'hi va quedar. No sabem si algun dia la podrem fer fora, de moment ja té el seu espai i ens hem acostumat a conviure amb ella, a portar-la de vacances i que ens acompanyi en totes les nostres activitats.\nPer això celebrem que ara fa dos anys vam arribar a temps a urgències i no hi va haver més complicacions que les del propi diagnòstic.\nI recordem (no celebrem) que, des de fa dos anys, gràcies a la nostra convidada:\n- Daniel va aprendre les desenes i les centenes fent-se els controls de glucèmia\n- va aprendre a injectar-se la insulina ell mateix\n- està aprenent quantes unitats de ràpida s'ha de posar a les menjades segons la glucèmia\n- sabem fer càlculs rapidíssims amb els hidrats de carboni\n- ens hem fet militants de l'etiquetatge nutricional correcte i entenedor\n- coneixem moltes paraules noves (pèptids, hemoglobina glicada, illots de Langerhans,...)\nI, a més, des de fa dos anys sabem amb qui podem comptar i amb qui no (com diu una amiga, coses com aquesta serveixen per renovar l'agenda d'amistats), i que si una persona deixa de costat el Daniel perquè té diabetis (i alguna en tenim pel voltant) el problema no el té Daniel sinó aquesta persona.\nNo li vam donar la benvinguda ni la convidem a quedar-se, és com una pedra a la sabata quan camines i ens dóna algun disgust, però viu a casa.\nI, de regal, un poema de Yeats que m'agrada molt, en la traducció del sempre magnífic la traducció del sempre magnífic Ezequiel Zaidenwerg.\nSi tuviera del cielo ese bordado manto,\nurdido con luz de oro y con plateada luz,\ncon azul y con sombra y con el oscuro manto\nde la noche y la luz y de la media luz,\ncolocaría el manto debajo de tus pies:\nmis sueños están puestos debajo de tus pies;\ncaminá con cuidado, pisás sobre mis sueños.\nPublicat per Daniel a diumenge, de novembre 07, 2010 2 comentaris\nIf, de Rudyard Kipling (dedicat a la Lourdes i el Pau, que s'està fent gran)\nSi pots parlar amb multituds mantenint la virtut,\n(I de regal, el poema recitat per Flotats, en un anunci de Repsol).\nPublicat per Daniel a dimecres, de novembre 03, 2010 1 comentaris\nEl Viena del Parc Vallès\nDissabte 8 de novembre de 2008 a la tarda. Per algun motiu, crec que per comprar alguna cosa al Decathlon, anem al Parc Vallès. És hora de berenar i entrem al Viena. En l'estona que estem allí, Daniel va dues vegades a fer pipí. Ja fa dies que ens preocupa, beu molt i fa molt pipí, a la nit mulla el llit; volem pensar que és una infecció d'orina, encara que tenim el llum d'alerta encès. Comentem: "Això ja no pot ser, demà el portem a urgències." L'endemà era 9 de novembre.\nDes d'aquell dia no hi havíem tornat a entrar. Jo sí que havia menjat dos o tres vegades al de Pelai, però en aquell no. El Parc Vallès no és precisament el nostre lloc d'oci preferit, però alguna tarda hem anat al cinema; aquest estiu, per exemple, quan la Sara no hi era, i en acabar la pel·lícula jo havia preferit entrar al Burger King, el Viena em portava mals records. Ja sé que no és massa racional, però no podia.\nAquest dissabte hem anat una altra vegada al cinema amb amics i, ara sí, en acabar la pel·lícula hem entrat al Viena. Què ha canviat des de fa dos anys? Els nens són dos anys més grans, hem segut a dalt i no a baix, hem anat amb altres famílies,... però la resta és igual, l'únic que ha canviat ha estat el Cacaolat de Daniel, que ara era una Coca-Cola light.\nEn resum, traumes fora!\nPublicat per Daniel a dilluns, de novembre 01, 2010 1 comentaris\nMOLTES FELICITATS, SARA!!!\nAvui la Sara fa cinc anys.\nEt regalo una canço.\nPublicat per Daniel a dimecres, d’octubre 20, 2010 2 comentaris\nL'altre dia em vaig fer anàlisis i avui he anat a recollir els resultats. Tot bé.\nLa meva hemoglobina: 5'7. És injust i diria que fins i tot antinatural.\nPublicat per Daniel a divendres, d’octubre 15, 2010 4 comentaris\nI el meu nen?\nAhir Daniel va començat el curset de natació. Recordo que l'any passat encara tenia molta por i li va costar soltar-se. Aquest estiu, però, al casal, no ha fet un curset pròpiament dit, però sí que ha compartit piscina durant una hora diària amb nens més grans que l'han fet que es llancés de veritat.\nAhir ja li vaig comentar a la monitora abans de començar: "a l'estiu ha espavilat molt!", però quan el vaig veure, contentíssim, posant-se el primer a la fila, tirant-se a l'aigua sense pensar-ho i nedant per dalt, per sota, de panxa i d'esquena, de veritat que va ser molt emocionant. A més, com que coneix la piscina i les monitores són les mateixes de l'any passat, és el rei del mambo. Va amb el grup dels "avançats".\nA l'altre costat de la piscina, veia la mare d'un nen de l'edat del Daniel o potser més gran, mort de por, amb manguitos i que no gosava ni posar un peu a l'aigua. Em recordava una mica a mi, quan patia perquè pensava que Daniel no superaria la por. Un any després, tinc un nen diferent, i m'agrada.\nPublicat per Daniel a dimecres, d’octubre 06, 2010 2 comentaris\nEtiquetes: esport, sentiments\nDe vegades em diuen: "Ara ja estaràs més tranquil·la, no? Ja fa temps que Daniel va començar amb la diabetis i ja ho teniu més o menys control·lat."\nSí, realment estic més tranquil·la. Ara ja he aconseguit no emportar-me el mòbil quan vaig al lavabo a la feina.\nPublicat per Daniel a dissabte, d’octubre 02, 2010 5 comentaris\nEntre Heidi i Lina Morgan\nHan calgut uns quants dies per acostumar-nos a l'enrenou del començament de curs, i una tarda de pluja per trobar una estona per seure a l'ordinador tranquil·lament.\nEl títol fa referència al meu estat d'ànim, encara que sembli estrany.\nHeidi. Al principi de la diabetis, ens deiem que hauria de passar un any, amb tots els seus cicles de festes, vacances, celebracions, sortides, malalties,.. per aconseguir integrar la malatia en la nostra vida, i acceptar-la. Hi he posat tota la voluntat, però he de reconèixer que a mi m'ha costat una mica més, gairebé dos anys, que és el que farà del debut de Daniel. En tornar de vacances m'he sentit, per dir-ho d'alguna manera, més que contenta, reconciliada amb el món, positiva, he aconseguit deixar de banda el meu malhumor permanent contra tot (i esperem que duri).\nLina Morgan. És per allò d'agradecida y emocionada. I està relacionat amb el meu amic endocrí pediàtric, el doctor Jacobo Pérez, deunostresenyor per als amics i mares dels pacients. El dia 9 de setmbre teníem visita amb ell, i em truquen al matí dient que està de baixa i que l'hem d'anul·lar; la propera visita no pot ser fins al 14 d'octubre, o bé que ens visiti un altre endocrí. Vaig entrar en mode pànic: això era un ajornament de més d'un més! (hem fet les nostres suposicions i pensem que s'ha trencat una cama o alguna cosa així). Mig desesperada vaig esciure un missatge al metge per explicar-li el que passava; vaig enviar-lo i vaig tancar l'ordinador. A la nit, vaig mirar el correu i tenia la seva resposta deu minuts després d'haver enviat el meu missatge! Des de llavors estem en contacte de forma regular; em va fer que li enviés les anàlisis escanejades, i el full amb els controls de Daniel, i m'ha anat donant algunes pautes noves. No sé qui em va mirar amb bons ulls quan ens van assiganr aquest metge, però estic així, agradecida y emocionada.\nPublicat per Daniel a divendres, de setembre 17, 2010 4 comentaris\nEtiquetes: diabetis infantil, emocions, metges\nJa hem tornat de vacances. Si l'any passat eren una mena de prova per a nosaltres, aquest any han estat un indici de normalitat.\nHem fet el nostre recorregut familiar habitual, hem estat de festat, de piscina, de menjades diverses. Però les vacances vacances de veritat les hem fet a Astúries, a Cadavedo, un poblet molt petit prop de Luarca.\nI una certesa: les llargues caminades a la fresca li proven molt als índexs de glucèmia!\nSigui com sigui, ja tornem a ser per aquí i en qüestió d'una o dues setmanes, tot tornarà a ser normal. De moment, dilluns Daniel ja té anàlisis.\nPublicat per Daniel a divendres, d’agost 27, 2010 0 comentaris\nMarxem de vacances amb humor: recopilació de frases "històriques"\n- Ui, si em passes a mi no em podria punxar!\n- El Daniel menjava molts dolços?\n- Té diabetis? I de quina, de la bona o de la dolenta?\n- Té sucre? Doncs està molt primet per tenir sucre.\n- Que no faci servir el xampú Fructis, que porta glucosa i fructosa.\n- Que mengi unes patates fregides. - No pot, no és l'hora de dinar. - Però si són salades!\n- Però és molt diabètic o poc? Perquè clar, si ho és poc segur que se li passa, tingues confiança.\n- I la insulina no crea addicció?\n- Però si la diabetis és tenir el sucre alt, com pot tenir baixades? No ho entenc!\n- I no has pensat en deixar la insulina i que faci homeopatia? Jo conec gent que ho ha fet (!!??)\n- Que mengi carn, que és diabètic i no pot menjar arròs.\n-(A les postres, flam) Menja-te'n un, que per un no passa res.\n- He llegit que els diabètics són persones que han tingut una vida molt amarga i dura; com que els falta dolçor a la seva vida, necesssiten que el seu cos produeixi molt sucre i per això es tornen diabètics. Està comprovat, tot està a la ment. Intenteu que el Daniel canviï d'actitud i potser li marxarà la diabetis.\n(Ciència pura i dura, eh!)\nPublicat per Daniel a dissabte, de juliol 31, 2010 6 comentaris\nEtiquetes: diabetis, humor\nDe vacances, lleugers d'equipatge\nCom diu la Victòria Cardona, intentarem marxar de vacances lleugers d'equipatge, i tornar amb energies renovades.\nPublicat per Daniel a divendres, de juliol 30, 2010 0 comentaris\nAprofitant el pont de Sant Joan, hem sortit a l'estranger per primera vegada des del debut de Daniel. Era un pas més a fer, per treure'ns la por de tenir algun ensurt i trobar-nos perduts, en un lloc desconegut. Ha estat un bon intent, França és un lloc proper, ens podem manegar amb la llengua, hi podem anar en cotxe (evitant el problema de donar explicacions per portar les plomes d'insulina i les agulles a la bossa de mà) i, a més, ens agrada. I Carcasona era un lloc pendent per als pares.\nHa anat molt bé, hem vist castells i més castells, poblets i vaixells a la vora del Canal du Midi; amb els menjars més o menys ho hem pogut controlar i també hem descansat força. I hem patit calor, molta calor!\nBons records de la Cité!\nPublicat per Daniel a diumenge, de juny 27, 2010 1 comentaris\nAhir a la nit van celebrar la festa de final del curs al Turonet. Encara que quedin dos dies lectius, la festa és com la clausura oficial, amb el comiat dels de 6è, les actuacions, els regalets a mestres i monitores,...\nEn un moment de la nit em vaig sorprendre a mi mateixa, quan me'n vaig adonar que estava tan feliç i despreocupada, amb els nens, que ja havien actuat, jugant pel pati amb els seus amics i jo a taula amb les altres famílies de primer, xerrant, rient, tan relaxada... I mentalment em vaig traslladar fins al 9 de novembre del 2008, quan se'm va ensorrar el terra sota els peus, i als dies següents, el forat negre, quan tot era una muntanya i pensava que hauria de deixar de treballar, que el Daniel mai podria tornar a tenir una vida normal, que el noste petit món havia canviat per sempre... I no, no era això. Aquí estem, amb un nen molt maco, molt feliç, molt gran, adaptat a la seva malaltia (suposo que amb els anys vindran les enrabiades) i nosaltres que podem sortir a una festa sense fer cap cosa especial; només cal portar la maquineta per fer els controls, la insulina i les agulles, tot plegat no ocupa més que un neceser petit, i vigilar una miqueta amb el menjar. No, la vida amb diabetis no és un forat negre.\nEn els meus temps d'estudiant amb les companyes de pis sempre feia la broma de pujar damunt d'una cadira, una pedra o qualsevol cosa i dir que m'agradava veure la vida des d'un pedestal, perquè així tenia una perspectiva més ampla. I no era broma del tot.\nAquests dies, revisant fotos, he vist que els meus fills han heretat aquest costum. I jo l'he tornat a practicar. Pujada dalt d'un pedestal, uns centímetres per sobre del terra, et distancies una mica de les coses, el camp de visió es fa més gran, i la importància dels problemes es redimensiona. De veritat, us aconsello a tots pujar de tant en tant a un pedestal.\nPublicat per Daniel a dissabte, de juny 19, 2010 3 comentaris\nEtiquetes: diabetis infantil, festes, vacances\nEls amics són els amics\nDaniel i Ferran s'estimen molt. Es van conèixer de petitons al Picarol i van continuar junts a l'escola. Van al mateix curs, tot i que es porten gairebé un any (el Ferran és del gener i Daniel de desembre). Ferran sempre ha estat molt protector amb Daniel, tant que les mestres els separaven una mica a la classe. Ara aquesta dependència ja no hi és, però segueixen sent molt amics.\nAquesta foto m'encanta, trobo que reflecteix molt bé la seva amistat.\nEls amics són els amics...\n...i els germans són els germans!\nPublicat per Daniel a diumenge, de maig 16, 2010 0 comentaris\nColònies: prova superada!\nEn la nostra contínua cursa d'obstacles, ja n'hem superat un altre: les colònies. Han tornat molt contents, i molt bruts! Aquest any han anat molt millor que l'any passat perquè ja teníem un any més d'experiència acumulada, Daniel ja és una mica més gran i una mica més autònom i els pares de la criatura han après a fer-se passar el neguit a base de bombons ;-D\nTambé ha tornat més content que quan va anar amb l'ADC, perquè aquí anava amb els seus amics. Amb l'ADC va aprendre molt, però també es va estressar una mica de tanta gent nova: nens, personal sanitari... Segurament a les d'estiu no hi anirà perquè són vuit dies, i ens sembla massa, no creiem que sigui necessari forçar-lo, però a les de Setmana Santa de l'any vinent, sí, perquè li van molt bé per aprendre a manegar-se amb dosis, agulles i racions.\nPublicat per Daniel a dilluns, de maig 10, 2010 0 comentaris\nBombons de culpabilitat\nDaniel torna a ser de colònies, aquesta vegada amb l'escola. Ahir a la nit em vaig trobar d'allò més relaxada, sense preocupar-me per l'hora, sense fer un sopar equilibrat d'hidrats, sense controlar que purgués bé la xeringa, que es posés la dosi correcta al lloc correcte de la forma correcta, sense fer controls nocturns,... I aquest matí igual, no he hagut de pensar si plouria i no podrien sortir al patí, si tocava esport o no, perquè no havia de calcular si s'havia de posar més o menys insulina o li havia de fer més o menys esmorzar per a l'escola.\nDesprés, al tren, mentre anava a treballar, m'ha agafat un atac de culpabilitat per estar tan tranquil·la. És curiós com ens autoangoixem de manera innecessària. Però al final he decidit que no m'havia de sentir culpable, sinó tot al contrari, que havia de celebrar que el Daniel ja era prou gran i autònom per poder marxar de colònies amb certa seguretat i permetre'ns aquests petits respirs. I he anat a comprar bombons, mitja dotzena de licor per al Juanfran i mitja de xocolata negra per a mi, i aquesta nit ens els menjarem en honor a Daniel.\n(Per cert, els bombons els he comprat a Emilio Garcia, una petita bomboneria artesana de la Plaça Universitat. Fa bombons, xocolata, torrons, tot boníssim; i amés, en fan també sense sucre ni fructosa, perquè hi ha algú de la família que també té diabetis. Si algun dia passeu per allí, proveu-los; els vénen a una petita entradeta que hi ha entre una botiga d'electrònica i La Mallorquina)\nPublicat per Daniel a dijous, de maig 06, 2010 2 comentaris\nEl núvol de Daniel\nPublicat per Daniel a dimarts, de maig 04, 2010 0 comentaris\nDotze hores de minihandbol\nDiumenge passat a Sant Quirze es van fer les 12 hores de minihandbol, i el Daniel també hi va participar; jugava a la categoria de prebenjamins, amb l'equip del Turonet B (l'A eren els de 2n i el B els de 1r i P-5, o sigui els més petits entre els petits). Evidentment, els van donar una bona pallissa en tots els seus partits, sobretot perquè jugaven amb nens que tenien almenys més d'un any que la majoria d'ells, però el Daniel va poder fer alguns gols, i estava molt content.\nEn el video el podeu veure en acció, al voltant del primer minut, més o menys, es el número 31 dels que van de taronja i juguen a l'aire lliure (que, per cert, quin cop de sol vam agafar tots!).\nPublicat per Daniel a dimecres, d’abril 28, 2010 0 comentaris\nDeixa'm a mi!\nLes colònies han anat molt bé, i Daniel va tornar cansadíssim, burtíssim i havent après moltes coses, entre d'altres a injectar-se ell mateix la insulina.\nQuan m'ho va explicar la monitora, dubtava que fos tan bonic com m'ho deia, que ell ho feia tot, purgar la xeringa, posar la dosi, punxar-se,... Però a l'hora de sopar ho va fer tan tranquil! És clar que se l'ha de controlar que faci bé la purga, que posi la dosi correcta (i la dosi li diem nosaltres) i que se la injecti tota en el lloc correcte, però veure que ha fet aquest pas és molt important, perquè és mavançar una miqueta més cap a la seva autonomia.\nPublicat per Daniel a dijous, d’abril 08, 2010 1 comentaris\nEtiquetes: diabetis infantil, insulina\nCoses que passen quan NO tens a casa el teu fill amb diabetis\nEl Daniel és de colònies amb l'ADC (arriba aquesta tarda) i la Sara és a casa de l'àvia. Suposo que la nostra sensació deu ser comuna a la de molts pares: tens temps lliure, pots organitzar-te a la teva manera, pots sopar parlant tranquil·lament, pots sortir, t'aixeques, esmorzes i vas a treballar sense preparar esmorzars, ni motxilles ni notes als mestres etc etc.\nEn el meu cas, però, hi ha alguns fenòmens estranys que es produeixen precisament perquè qui està fora de casa és Daniel. Per exemple:\n- la meva bossa pesa la meitat del que pesa normalment: no porto a sobre ni la màquina per fer els controls de glucèmia, ni suc ni galetes ni res dolç ni una ampolla d'aigua ni (si sortim a menjar fora) la insulina ràpida per si cal.\n- puc anar a dormir a l'hora que vulgui, no cal que m'esperi a les dotze per fer el control a Daniel i, si vull, puc despertar-me tard, perquè tampoc li he de fer al matí.\n- puc menjar o fer el menjar que vulgui sense comptar racions d'hidrats, puc anar a un bar i demanar croquetes i patates braves sense preocupar-me de si serà massa.\nPerò a més a més, com que ja sóc addicta a estar patint, he desenvolupat una habilitat especial per fer tota mena de coses amb el mòbil a la mà; puc fer anar el teclat de l'ordinador, treure diners d'un caixer, llegir, parlar per un altre telèfon, agafar notes. Quina sort que tinc!\nPublicat per Daniel a dimecres, de març 31, 2010 2 comentaris\nEtiquetes: colònies, diabetis infantil\nDiàlegs d'un nen amb diabetis\n1. Amb la Cristina, la seva mestra, després del dia de vaga\nCristina: Com ha anat, Daniel? (preguntant pel dia que no havien tingut classe)\nDaniel: Una mica alt...\n2. Amb la seva mare, qualsevol dia en sortir de l'escola\nMare: Com ha ant el dia?\nDaniel: Abans de dinar 239.\nDaniel: Abans de dinar, 57. la Cristina m'ha donat dues galetes.\nPublicat per Daniel a dissabte, de març 20, 2010 2 comentaris\nDijous se'm va aparèixer deunostresenyor en forma d'endocrí pediàtric\nSempre he pensat que els metges i els mestres són les persones més importants i amb més responsabilitat de la societat. Per això quan topes amb un de dolent et sents tan decebut i estafat, i quan en reconeixes un de bo se t'obre el cel.\nDijous vam tenir la primera visita amb el nou endocrí que portarà a Daniel i va ser com entrar en un nou univers. La doctora Rosell, que el portava fins ara, ja ens agradava, però aquest ens ha donat una perspectiva nova de com avaluar l'estat de Daniel i com tractar-lo. I això que jo anava a la visita amb una mica de reticència perquè el seu nom és Jacobo (i m'imaginava que tindria pinta i maneres de Jacobo). Ha resultat ser una persona encantadora, que s'explica molt bé, que ens diu que per cada visita no agafem una hora sinó dues per tenir temps per parlar amb tranquil·litat (això en temps és equivalent a... 40 minuts!!!!), que m'ha donat el seu correu per fer-li qualsevol consulta, enviar-li els controls de Daniel quan hi hagi alguna alteració, etc etc, i que em diu que la decisió de qualsevol canvi sempre és dels pares i que, sobretot, hem d'explicar-nos moltes coses ell i nosaltres. Això per a mi és el paradís de l'endocrinologia.\nFa uns quatre anys ja se m'havia apregut la marededeu en forma de pneumòloga, quan Daniel patia tantes bronquitis i, amb el seu tractament, li van desaparèixer i, si no recordo malamen,t no n'ha fet cap des de fa uns tres anys, però aquesta vegada és deunostresenyor en persona. Donem gràcies.\nPublicat per Daniel a dissabte, de març 06, 2010 5 comentaris\nEtiquetes: diabetis infantil, endocri, metges\nQuan el dolç amarga\nUn enllaç a un documental emès pel programa Què, qui, com de TV3.\nPublicat per Daniel a diumenge, de febrer 21, 2010 0 comentaris\nEtiquetes: diabetis, divulgació\nLa cara de Daniel amb hipoglucèmia\nAquesta tarda els nens han participar a la rua de Carnestoltes de l'escola. El tema central era el reciclatge, Daniel anava de contenidor de vidre i la Sara d'energia eòlica (complicat, eh!).\nBé, doncs a meitat de la rua, he vist que el Daniel començava poasr-se pàl·lid, caminava més a poc a poc i s'anava apagant. Claríssim: una hipo. Li he comentat a la seva tutora i li hem donat galetes i un suc, mentre seguia caminant. li ha costat una mica però al cap d'un quart d'hora més o menys ja s'havia recuperat.\nPotser la foto no estranyi a qui no conegui al Daniel. Per comparar-la, aquesta és de l'inici de la rua, suposem que amb valors normals:\nPublicat per Daniel a divendres, de febrer 12, 2010 4 comentaris\nEl dia 9 de novembre de 2008, a Daniel se li va diagnosticar una diabetis tipus I. Això ha suposat alguns canvis en la vida de la família i, sobretot, del propi Daniel. L'objectiu d'aquest bloc és deixar constància de tot allò que ens anem trobant en aquest camí que acabem de començar.\nA quina llengua\nEls meus personatges favorits\nPàgines relacionades amb la diabetis\nPortal Diabetis a Sant Joan de Déu\nBlocs sobre diabetis\nD'ENÇÀ QUE EL PAU ÉS DOLÇ...\nBlocs personals que m'agraden\nEva Agasa pintures\nLa fàbrica finalista del 7è premi de pintura Torres García_Ciutat de Mataró 2017\nVida de família, pàgina de Victòria Cardona\n"El club de las malas madres" (Lucía Etxebarría i Goyo Bustos)\nGregorio Luri "L'escola contra el món. L'optimisme és possible" (Ed. La Campana)\nMàrius Serra, "Quiet" (Ed. Empúries"\nMil anys de contes mitològics (Editorial Baula)\nLlibres que llegeix la mare del Daniel


El Govern presenta l'estratègia NewSpace al sector aeroespacial català\nPublicat 14/01/2021 18:53CET\nEl conseller de Polítiques Digitals i Administració Pública de la Generalitat, Jordi Puigneró, s'ha reunit telemàticament aquest dijous amb empreses, agents d'investigació i innovació i altres actors del sector aeroespacial català per presentar l'estratègia NewSpace de Catalunya, que el Govern va aprovar a l'octubre.\nAquesta estratègia preveu posicionar Catalunya en l'anomenada nova economia de l'espai, que es basa en satèl·lits petits i de cost més baix que operen a baixa altura i que es calcula que generarà 1.200 llocs de treball i 300 milions d'euros de facturació fins el 2025, ha informat el departament en un comunicat.\nPuigneró ha destacat "l'oportunitat que suposa per a Catalunya impulsar aquest sector abans de la seva maduresa", a més de fer-ho juntament amb el sector mitjançant el clúster Catalonia NewSpace Alliance.\nEl conseller ha aprofitat la reunió per repassar les mesures que ja s'han iniciat, com la creació de l'àrea de desenvolupament empresarial i científic vinculat amb l'espai a l'Aeroport de Lleida-Alguaire, que inclou un 'spaceport' dedicat a missions de vol suborbital.\nA més, la Generalitat ha iniciat la licitació per dissenyar, construir i llançar durant aquest primer semestre de l'any dos nanosatèl·lits per a la connectivitat global de l'internet de les coses i d'observació terrestre.\nFinalment, ha recordat que el Govern ha aprovat aquesta setmana que es desenvolupi l'avantprojecte de llei que ha de permetre crear l'Agència Espacial de Catalunya.


Els sindicats suspenen la vaga als autobusos de Barcelona\nEl comitè d'empresa dels autobusos de Barcelona ha decidit suspendre el registre de vaga pel febrer després que la direcció de Transports de Barcelona - Autobusos de Barcelona hagi convocat als treballadors a una reunió per demà per tractar diversos temes pendents.\nEls sindicats han condicionat el registre de mobilitzacions a l'espera de com transcorri aquesta trobada, que es produirà aquest dimarts a dos quarts de dotze del migdia.\nUGT, CCOO i SIT van anunciar la setmana passada que estudiaven convocar mobilitzacions al llarg del mes que ve i que podien coincidir amb el Mobile World Congress "per denunciar la passivitat de la direcció de TB en la negociació del conveni". Concretament, la idea és fer aturades diàries fins al MWC però no descarten mantenir-les durant la celebració del mateix, segons fonts sindicals.\nSalaris El salari dels empleats millora però s'accentua la bretxa amb els directius El Nacional\nVagues CGT convoca vaga als teatres del Grup Balañá per Cap d'Any El Nacional


Il·lustració de seguretat digital. Font: Jan Alexander (Pixabay)\nFem un recull d'alguns consells bàsics per no posar en risc la nostra privacitat en l'entorn digital.\nLes entitats utilitzem cada vegada més eines digitals i exposem a diari les nostres dades. Per això, hem de conèixer quin drets tenim per no donar-les i com podem estar més protegides.\nPesa-t'ho dues vegades abans de compartir informació personal\nUtilitzeu el ventall d'eines de seguretat que tenen els vostres dispositius:\nComptes d'usuaris. Utilitzeu aquesta opció per mantenir la privacitat de les persones que utilitzin els vostres dispositius.\nPantalles de bloqueig. Activeu-les per protegir l'accés als vostres dispositius.\nCòpies de seguretat. Utilitzeu aquesta opció per fer bolcatges de manera periódica i esborreu la informació inncessària dels vostres dispositius.\nActualitzacions i configuracions. Dediqueu temps a actualitzar els 'softwares' i dispositius i a configurar la seva privacitat.\nXifratge d'informació. Activeu el xifratge de la configuració dels vostres dispositius perquè les dades siguin menys accessibles\nAntivirus. Instal·leu eines per protegir els vostres dispositius de virus i malwares.\nAplicacions segures. Utilitzeu aplicacions descarregades únicament de repositoris oficials i llegiu abans les valoracions i comentaris.\nPer protegir-nos és necessari conèixer els nostre drets. Tenim el dret de disposar i decidir sobre les nostres dades personals, segons la constitució espanyola i el dret europeu. Si se'ns sol·liciten dades personals hem de ser informats de la seva finalitat, el seu tractament i el temps que es conservaran.\nTenim dret a accedir a les dades, rectificar-les, suprimir-les, oposar-nos y limitar-les. Ho podem fer posant-nos en contacte amb el titular del lloc web. Per als cercadors d'internet, la llei és una mica diferent, però hi ha el dret a l'oblit, que ens empara a l'hora d'esborrar la nostra informació personal.\nSi no rebem una resposta podem reclamar davant l'Autoritat Catalana de Protecció de Dades o l'Agència Espanyola de Protecció de Dades (AEPD)\nEls llocs web tenen el deure d'inclous l'avís legal i la política de privacitat indicant el tractament de les dades. És important llegir-la!\nEls ciberdelinqüents utilitzen l'enginyeria social per captar la nostra informació a través de sistemes de missatgeria. Sospiteu en els següents casos:\nSi anuncien l'imminent tancament o canvi d'un servei\nSi anuncien problemes tècnics o de seguretat\nSi fan referència a descomptes o premis\nSi tenen faltes d'ortografia\nSi són comunicacions anònimes\nSi et demanen una decisió en un període curt de temps\nDavant d'aquest tipus de missatges elimineu-los sense contestar, i sobretot, no cliqueu els enllaços!\nLa vostra petjada digital a internet no és invisible. Cada cop que entreu a un lloc web esteu donant informació sobre la vostra activitat i els vostres interessos. Per protegir la vostra navegació:\nFeu servir la navegació privada\nActualitzeu el navegador i configureu la seva privacitat\nElimineu les cookies periòdicament\nTanqueu sempre la sessió\nPodem evitar que les dades personals siguin utilitzades per terceres persones, per ciberdelinqüents i, fins i tot, per empreses per oferir-nos els seus serveis i productes. També podem configrar les opcions de privacitat de les xarxes socials, però és més difícil escapar de les grans tecnològiques: les anomenades GAFAM (Google, Amazon, Facebook, Apple i Microsoft).\nDavant d'això, només tenim una opció: pensar-nos-ho dos cops abans de fer-nos una xarxa social i de compartir informació privada a qualsevol plataforma. I recordeu que teniu dret a decidir què feu amb les vostres dades!\nInternet, protecció de dades, privacitat\nData Control Wars, un joc de rol per reflexionar sobre l'ús de les nostres dades


Redacció 18:32 08/04/19\nL’Ajuntament demana que es mantinguin les dues existents si hi ha preinscripcions suficients\nEl Govern de Mollet s’ha posat en contacte amb el departament d’Educació de la Generalitat per demanar explicacions sobre el tancament d’una línia de P3 l’Escola de Cal Músic determinada abans de finalitzar el període de preinscripcions.\nEl passat 27 de març el Departament va fer pública l’oferta provisional de places dels centres educatius de la ciutat. En aquesta oferta es va evidenciar que tal com va avançar el Conseller d’Educació durant la seva visita, a Mollet l’oferta de P3 sortiria amb una línia menys.\nL’Ajuntament, segons ha informat no comparteix la decisió d’eliminar la línia de P3 abans de conèixer les dades de preinscripcions i ha anunciat que demanarà que s’obri aquesta línia de P3, en el cas que hi hagi les preinscripcions suficients en aquest centre educatiu, ja que va ser el compromís que es va adoptar durant la visita.\nA més, insisteix en la necessitat de fer una planificació a mitjà termini consensuada amb l’Ajuntament i amb la comunitat educativa, fet que no s’ha produït fins al moment. També es torna a posar sobre la taula que es valori la reducció de ràtios a les aules i mantenir així l’oferta de línies a les escoles molletanes.\nEl diumenge el Parc de Can Borrell acollirà la Festa Verda


5 de desembre de 2019 - El triangle\n5 de desembre de 2019 per Mireia Esteva\nEl passat 16 de novembre, la Fundació Campalans amb la Fundación Pablo Iglesias i la Friedrich Ebert Stiftung van organitzar la IV Convenció Federalista a Barcelona. Una sala plena de gom a gom va tenir l’oportunitat d’escoltar d’un elenc de primeres figures polítiques i acadèmiques la coincidència d’opinions pel que fa a la necessitat de reformar … Llegiu més\n5 de desembre de 2019 per admin\nL’Audiència Nacional l’exclou com a acusació popular per l’actuació policial el dia del referèndum\nPuigdemont pot ser qui s’aprofiti de la immunitat de Junqueras\nEsquerra Republicana (ERC) va impulsar un procés judicial a Europa per reclamar la immunitat d’Oriol Junqueras en la seva condició d’eurodiputat. De moment, la cosa no li està sortint malament: l’advocat general de la UE li dona la raó i el Tribunal Constitucional s’ha partit en dos per aquesta qüestió. Si finalment la jugada acaba … Llegiu més\nSense notícies del Síndic de Greuges\nEl Síndic de Greuges, Rafael Ribó, ocupa el càrrec amb el mandat caducat. No és l’única institució. De fet, són tantes que el president del Parlament, Roger Torrent, va convocar diverses reunions amb els grups parlamentaris per intentar desbloquejar la renovació d’ens com el Síndic, el CAC o la CCMA. Però, de moment, la cosa … Llegiu més\nLes darreres eleccions espanyoles van deixar al descobert els vetos que alguns partits estatals tenien amb determinats mitjans. I van ser molt criticats, sobretot des de Catalunya i l’independentisme, que apel·la constantment a la llibertat d’expressió. Però poc se’n parla dels vetos que Carles Puigdemont manté des de fa mesos i de les desenes de … Llegiu més\nMadrid acull aquests dies la Cimera Mundial del Clima. És un esdeveniment que posa la capital de l’Estat al centre de l’actualitat mediàtica. I des dels CDR ja es parla de fer una discreta excursió a Madrid per portar allà la seva protesta, cridant així l’atenció de l’opinió pública internacional a través dels milers de … Llegiu més\nEl ministre i negociador socialista afirma que la reunió de dimarts es manté i que hi ha bona voluntat per assolir acords\nRamón Cotarelo, catedràtic emèrit de Ciència Política la UNED, processista puigdemontista i assot d'ERC, ha assenyalat la directora general de Twitter per a Espanya i Portugal, Nathalie Picquot, a qui alguns independentistes ja responsabilitzaven a principis del 2018 d'una suposada campanya de censura. "Segons sembla", afirmava el politòleg aquesta setmana, "es dedica a treure seguidors dels comptes … Llegiu més


El Festival Gargall 2011 arriba a Gironella, Solsona i Vic - Regió7 :: El Diari de la Catalunya Central\n'Epicentre de l'experimentació'\nEl Festival Gargall 2011 arriba a Gironella, Solsona i Vic\nA la ciutat de Manresa, l'Stroika i el Kursaal també s'integren a la plataforma de creació\nacn/manresa 23.02.2011 | 20:54\nEl Festival Gargall 2011 s'estendrà, per primer any, fins a Gironella, Solsona i Vic. El seu director musical, Eduard Finestres, ha assegurat aquest dimecres que ho fan 'amb la idea de difondre i donar a conèixer una petita essència del que és el festival, sobretot com a plataforma de creació'. A Manresa, es mantindrà el Vermell com a 'epicentre de l'experimentació' però també hi ha novetats respecte l'any anterior amb la incorporació de l'Stroika i el Kursaal com a espais. A l'Stroika, hi actuarà el grup de música electrònica francès 'La Phaze'.\nEls organitzadors del Festival Gargall 2011 han presentat el certamen al Vermell de Manresa, un local que segons el director musical, Eduard Finestres, continuarà com a 'epicentre de l'experimentació'. De fet, l'organització defineix el Gargall com una 'plataforma de creació' que, aquest any, s'amplia des de la capital del Bages fins a tres comarques veïnes.\nA Vic, l'escenari triat és la Jazz Cava. Al Berguedà, s'ha optat per la Font del Balç, un local proper a Gironella. Per últim, a Solsona, arribarà a l'Sputnik. Tal com ha explicat Finestres durant la roda de premsa, 'movem dues bandes locals, Toia i No Parfum, amb la idea de difondre i donar a conèixer una petita essència del que és el festival'.\nEl festival es defineix al cartell com 'improvisació, soroll i sons nous'. En aquesta línia transgressora, Finestres ha destacat que aquest any s'ha canviat la imatge, i del retrat s'ha passat a 'l'anonimat absolut'. La fotografia és d'Eduard Fígols i el muntatge és del berguedà Jordi Plana, que s'ha inspirat en la primera obra de Mestres Quadreny.\nTambé a Manresa s'amplien els escenaris, amb l'activitat que hi haurà tant al teatre Kursaal com a l'Stroika. Al Kursaal, es farà un concert 'realment experimental i peculiar' segons el director del teatre, Valentí Oviedo. Serà a càrrec dels músics Lluís Coll i Jordi Portabella, integrants de 'Toia', i estarà dedicat a la figura del Mestres Quadreny.\nA l'Stroika, tal com ha explicat el seu representant, Dani Castellano, hi haurà 'la part més lúdico-festiva' del Gargall. El cap de cartell serà, segons Castellano, el primer artista internacional que passa per la sala, 'La Phaze', una iniciativa que s'ha portat a terme juntament amb l'entitat Setge Cultural. També actuaran els locals 'E-Bastards' i 'Meneo'.\nEn el que també hi ha novetats és en la durada del festival. De dues setmanes, passa a celebrar-se durant tot el mes de març. Començarà el dia 3 al Kursaal, amb 'Toia a Lo Mestres Quadreny', i finalitzarà el dia 27, al conservatori de Manresa, amb l'actuació de 'Banda Improvisadors de Manresa', 'Gaf y la Estrella de la Muerte' i 'D.Pressure (Live)'.


Si voleu saber com funcionaven aquestes instal.lacions a principis del segle XX i com es fabricava la llana, no us podeu perdre aquesta visita teatralitza '1909. Un passeig per la fàbrica', a l'exposició 'La fàbrica tèxtil' del Museu de la Ciència i la Tècnica de Catalunya, on us convertireu en uns obrers a punt de començar el seu primer dia de feina a la fàbrica.\nUns personatges de l'entorn industrial de l'època us acompanyaran per descobrir en família i d'una forma ben divertida els diferents espais del que avui és museu, i com funcionava fa un segle, quan era una fàbrica. La seu actual del museu és una antiga fàbrica tèxtil: el Vapor Aymerich, Amat i Jover, així que prepareu-vos per fer un viatge al passat al endinsar-vos en aquesta interesantíssima aventura d'obrers del segle passat.\nÉs necessari fer reserva prèvia. Es pot fer a través de la web del mNACTEC fins el divendres anterior a la visita fins a les 13 h. A partir de llavors només és possible fer reserves per telèfon al 937368966. I si voleu veure tot el programa d'activitats familiars del mNACTEC, les trobeu aquí.\nA tenir en compte: Aforament limitat. Cal fer reserva prèvia


"Barcelona et dóna la benvinguda" i una visita a Cosmocaixa, primeres activitats de la quarta edició del programa IL3Aula+\nL'IL3Aula+ inicia les seves activitats 2008/09\nL’Institut de Formació Contínua de la Universitat de Barcelona (IL3-UB) inicia el proper 27 de novembre la quarta edició del programa d’activitats 2008/09 de l’IL3Aula+.\nOrganitzat pel departament de Serveis a la Comunitat, i de periodicitat mensual, el programa IL3Aula+ ofereix als membres de la Comunitat IL3-UB conferències, visites a empreses, tallers i sortides lúdiques sobre temàtiques específiques, que complementen els programes formatius de l’IL3-UB. Totes aquestes activitats conformen espais on el networking entre els membres de la Comunitat IL3-UB és potenciat.\nAmb més de 650 assistents en les tres edicions anteriors, el programa IL3Aula+ s’ha consolidat com un dels principals serveis a l’abast dels membres de la Comunitat IL3-UB.\nEl proper dijous 27 de novembre, a les 10 hores, està programada una visita al Cosmocaixa i , a les 19 hores, l’activitat “Barcelona et dóna la benvinguda”. Ambdues activitats conformen la primera jornada de l’IL3Aula+. En el transcurs de la tarda, els assistents podran conèixer els serveis que la ciutat, l’IL3-UB i AnticsIL3, faciliten als membres de la Comunitat IL3-UB, així com escoltar l’experiència real d’una ex-alumna de l’MBA que ha realitzat el seu projecte emprenedor en plena integració amb la ciutat.\nEl programa IL3Aula+ es completa amb activitats relacionades amb el sector farmacèutic, alimentari, el paper de l’empresa familiar en la situació econòmica actual, les habilitats directives, la transferència de tecnologia, el networking i les energies renovables, entre d’altres.


Inici / Menjadors i sales d'estar / Composicions menjadors / GANT-29\nSKU\tRIMOBEL_DUO-29\tCategories Composicions menjadors, Menjadors i sales d'estar\nMenjador fabricat amb melamina d’alta qualitat. Format per mòdul baix de 178x46cm amb porta abatible i vitrina, vitrina de 62×145,5cm amb porta i 2 calaixos interiors, mòdul alt amb porta batent. Il·luminació opcional. Disponible en diversos colors i acabats.\nquantitat de GANT-29


L’Arxiu de la Conca celebra la Setmana dels Arxius amb la necessitat d’ampliar-se – Radio Montblanc\nEl centre està al màxim de la seva capacitat\nL’Arxiu Comarcal de la Conca de Barberà es reivindica en la setmana internacional dels arxius. El centre de la comarca afronta el seu futur amb la incertesa de la manca d’espai. Ja fa temps que reclamen poder ampliar les instal·lacions, que s’han quedat petites per poder acollir el gran volum de documentació que custodien. Un exemple són els fons documents de 16 dels 22 ajuntaments de la comarca. La resta no els poden ingressar perquè ara mateix no hi caben.\n“Ja fa anys que estem mirant les possibilitat d’ampliació o de canvi de lloc de l’arxiu, perquè estem plens. Volíem fer una campanya per recuperar els fons de les cooperatives agrícoles de la Conca, que es podria perdre, però per manca d’espai no ho hem pogut fer encara”, explica el seu director, Josep Maria Porta.


HUMANA - Notícies-269\nEl vídeo participatiu com a eina de cooperació\nDemà s'estrena a Londres 'We are Teachers', un vídeo participatiu en el qual col·labora Humana People to People i DAPP-Malawi, soci local de la Fundació en aquest país, i l'objectiu és millorar els programes de formació de professors en zones rurals . Compta amb el suport de The Open University i Catcher Mitjana Social.\nSer un bon professor\nLa producció del vídeo va ser duta a terme per sis professors de les escoles rurals d'educació primària de Nasonjo i Matindi, al districte de Blantyre, dos d'ells procedents de les escoles de capacitació de mestres d'DAPP-Malawi. Una de les claus va ser la selecció dels participants, amb la finalitat que procedissin d'escoles de professors diferents, per advertir les diferències entre elles, una cosa molt útil per millorar el programa docent de DAPP.\nL'objectiu de la realització del curtmetratge va ser donar-los l'oportunitat de reflexionar sobre la seva tasca com a professors i professores donat el context en el qual treballen. Per això, el vídeo reflecteix les "experiències dels mestres a Malawi, especialment a les escoles primàries rurals", tal com explica Joseph Ng'ombe, un dels participants. "El vídeo mostra els reptes, els èxits, les activitats realitzades, les iniciatives que els professors promouen així com la cooperació entre ells, les comunitats i altres actors de la societat civil".\nEls tallers formatius en què de definir el contingut del curtmetratge, van servir per identificar des del punt de vista dels professors quins elements converteixen un mestre en bon professor i quines àrees del seu treball són més importants per a la comunitat.\nRick Goldsmith, de Social Media Catcher, creu que "el vídeo participatiu proporciona al grup una gran quantitat d'energia. Trenca algunes barreres de comunicació en tant que les jerarquies es relaxen, el que permet que les persones parlin dels problemes d'una manera dinàmica i més oberta ". Goldsmith afirma també que "proporciona una perspectiva concreta i real de les qüestions i temes que preocupen a la comunitat".\nCap dels sis professors tenia experiència en l'enregistrament de vídeo i en el maneig dels equips audiovisuals. No obstant això, amb la formació rebuda i el suport dels professionals de Catcher van ser capaços d'escriure el guió i dur a terme la gravació i edició del curt. Tot això els va ajudar a conèixer més sobre la seva tasca i experiència com a mestres ia poder compartir el seu punt de vista amb els pares i altres membres de la comunitat.\nEl vídeo ha servit també com a activitat pilot per considerar la seva utilitat en l'avaluació de l'impacte dels projectes d'Humana. Fent partícips als exalumnes dels centres de formació, el vídeo contribueix a identificar els resultats que la formació i el suport als professors proporcionat per Humana People to People tenen i com es poden millorar els programes en el futur.\nTot i que encara no és molt habitual, el vídeo participatiu està guanyant popularitat com a forma d'avaluar tant el context d'una comunitat, com el potencial impacte i els resultats de determinats projectes de desenvolupament.


Més de set milions d'euros per a la cooperació a BCN\nNOU PRESSUPOST MUNICIPAL\nMés de set milions d'euros per a la cooperació internacional a Barcelona\nLa convocatòria d'aquest any incorpora una modalitat específica per a projectes de justícia ambiental\nDes del 2015 Barcelona compleix el compromís internacional de destinar el 0,7% del pressupost municipal a projectes de cooperació internacional\nBarcelona - Divendres, 21/02/2020 - 22:23\nAquest 2020 es destinaran un total de 7,07 milions d’euros del pressupost municipal a projectes de cooperació i educació per a la justícia global. Aquesta quantitat consolida un màxim històric: des de l’any 2015 Barcelona compleix el compromís internacional de destinar el 0,7% del pressupost municipal a projectes de cooperació internacional.\nCom a novetat, la convocatòria d’aquest any incorpora una modalitat específica per a projectes de justícia ambiental, dotada amb 200.000 euros, per finançar accions de sensibilització, difusió i comunicació, perquè la ciutadania sigui plenament conscient dels efectes reals de l’emergència climàtica. Aquesta quantitat s’afegeix als 200.000 euros de subvencions que s’estableixen en el pla Clima.\nDeu modalitats agrupades en tres programes\nLa convocatòria preveu 10 modalitats de projectes agrupades en tres programes: «Cooperació per a la justícia global», «Cooperació per a la justícia global en ciutats específiques» i «Educació per a la justícia global». Cada entitat pot presentar fins a quatre projectes com a màxim i la quantitat que l’ajuntament subvencionarà no pot superar el 80%.\nAquesta és la segona convocatòria de subvencions que es realitza en el marc del Pla director de cooperació per a la justícia global 2018-2121. Els projectes es poden presentar fins al 27 de febrer. Trobareu tota la informació en aquest enllaç.


09 Abr al 12 Abr (Veure més dates)\n17 Feb al 18 Feb (Veure més dates)\nLlegir les opinions de Apartamentos La Solana (mostrant les @@mostrades@@ més recents de 1627). (mostrant @@mostrades@@ de 1627)\n"La relació qualitat preu és immillorable. Les habitacions són àmplies, tenen cuina on es pot cuinar, etc."\n"El sense fil no és el millor de món, però banca."\n"La tranquil·litat i proximitat a les pistes"\n"Ubicació, esmorzar, sopar, menjador nou"\n"Pel preu no es pot demanar més, però seria recomanable reformar els apartaments."\n"L'estació està força bé"\n"Les habitacions dels apartaments "la solana" deixen bastant que desitjar i en la dutxa tot just havia pressió d'aigua per a dutxar-te!"\n"Check-in ràpid, a prop de pistes, oferta de restaurants per la zona, supermercat i botiga per llogar material. Apartament càlid, amb vistes a la muntanya, tovalloler elèctric a la dutxa, perfecte per eixugar-se amb la tovallola calenta."\n"Podrien millorar els sucs de l'esmorzar. Posar microones en les habitacions i renovar les TV"\n"L'atenció de personal al restaurant ha estat molt bona, amables i preocupats per oferir els productes que en el nostre cas de certes al·lèrgies poguéssim menjar. La resta de personal dels apartaments bon tracte, i disponibilitat per ajudar."\n"El servei de restauració en els sopars tanca la màquina d'aigua i no ofereix gerres. Cal pagar l'aigua embotellada. Tampoc es pot fer servir la màquina de cafès en el sopar. L'Spa que s'ofereix com a part dels serveis no permet l'entrada als nens a partir de les quatre. On creuen que estan a les quatre, ja que com tots a les pistes d'esquí? A la pràctica no és un servei que a la fi puguem utilitzar en família. La neteja adequada, però coberts etc. Queda a expenses de la bona feina dels inquilins anteriors, ja que són ells els que s'encarrega d'ells."\n"Proper a pistes i encara que senzill és acollidor"\n"No hi ha forn o microones"\n"Manca revisió de coses q es van fent malbé. La finestra no tanca"\n"El resort té el necessari per poder estar el cap de setmana amb totes les comoditats. Botigues, bars, fleca ..."\n"A l'habitació no teníem wifi i el dinar de l'bufet quedava una mica justa."\n"El tracte dels empleats, tant de l'aparthotel com de menjador."\n"Crec que s'hauria d'analitzar una mica més on allotjar a cada client, ja que allotjar a una família a la mateixa planta que a nois d'un institut que són més escandalosos, cosa normal per a aquestes edats, no és molt agradable, tenint en compte que hi ha tres plantes on es pot distribuir millor als clients."\n"El menjar i l'emplaçament"\n"Olor a l'habitació, sense sales comunes per a trobades o jocs."


Millo i Pelegrín acorden presentar una candidatura conjunta per dirigir el PP a les comarques gironines\nEl secretari general de la gestora del PP a Girona, Antoni Pelegrín, i el diputat i membre de la comissió executiva catalana del partit, Enric Millo, han arribat a un acord per presentar una candidatura «d'integració i unitat» al congrés que se celebrarà a finals del mes vinent i en què s'ha d'aprovar la nova executiva gironina. Segons afirmen en un comunicat de premsa, s'ha buscat «la cohesió interna que permeti desenvolupar el projecte del Partit Popular per als ciutadans de Catalunya».\nL'acord determina que Millo serà el candidat a president del partit i Pelegrín, el candidat a secretari general. D'aquesta manera, en el congrés es presentarà finalment una única candidatura, tot i que inicialment se'n preveien tres, i s'integren en una sola llista el sector oficialista i el crític. En un principi, el regidor de Figueres Diego Borrego, que forma part del corrent encapçalat per Montserrat Nebrera, va anunciar que es presentaria. De la mateixa manera que ho va fer l'actual president de la gestora del PP de Girona, Antoni Pelegrín, més proper a la línia de Daniel Sirera. Ambdós candidats van anunciar fa uns dies que s'integraven en una sola llista i no descartaven iniciar negociacions amb l'altra candidatura que quedava, encapçalada pel diputat Enric Millo, afí a la presidenta del partit, Alícia Sánchez-Camacho, i que representava la línia oficialista del partit.\nFinalment, hi ha hagut acord i a més ha estat molt ràpid. Segons es continua explicant en la nota de premsa, «en aquesta nova etapa del PP a Catalunya és important un lideratge fort, basat en un increment del desenvolupament territorial i aquest serà un dels reptes del nou equip». Afirmen que tant Millo com Pelegrín són «col·laboradors pròxims» de Sánchez-Camacho i comparteixen el projecte de «renovació tranquil·la».\ncandidat a la presidència del pp a Girona\nÉs diputat al Parlament de Catalunya i membre de la comissió executiva del PP a Catalunya. Forma part del corrent d'Alícia Sánchez


La portada - 14-10-2016 • Ràdio Capital de l'Empordà\nLa portada – 14-10-2016\nAhir va ploure. Va ploure molt, de fet. En Tomàs Molina, L’home del temps a TV3, amb qui vaig tenir ocasió de parlar fa quinze dies, m’explicava amb dades, com ha canviat la manera de ploure en els darrers 10 anys. Per simplificar. Plou menys, bastant menys, però amb molta més intensitat.\nEn serrat no era meteoròleg, però ho cantava a El món està ben girat. Deia, “quan cal que plogui no plou i quan plou, ho fot tot enlaire”.\nEls efectes de la pluja ja els coneixem, al maresme, cada vegada que plou s’inunden Vilassar de mar, montgat, i tots aquells pobles de per allà, on la gent fa escarafalls quan, oh sorpresa, l’aigua té l’acudit de baixar muntanya avall. És més greu quan hi ha gent que per una inconsciència, com sembla ser que va passar, s’envalentona i decideix creuar una rierada amb el cotxe i després hi ha els benparits que com alguns oients nostres, graven en vídeo els efectes dels aiguats a La Bisbal o a Torroella i que per cert, podeu recuperar a través del nostre web.\nAixí doncs, si sabem que plou poc, però quan ho fa sembla que baixi el cel. Si sabem que a la que cau amb ganes, s’inunden rieres i carrers. Si sabem que hem construís pobles a les faldes de muntanyes, o aparcaments a les lleres de rius. Si sabem que el maleït canvi climàtic cada vegada anirà a més… algú em pot explicar perquè seguim construïnt a la falda de muntanyes, aparcament a l’interior de les rieres o creuant rieres desbordades?\nAmb perdó, eh! Com diu aquell… es de ser inútil!\nArticle anteriorNovetats discogràfiques: Kings of Leon, Tom Chaplin, Moby, Two Door Cinema Club\nArticle següentLa fal·làcia de la participació ciutadana


Detingut un pare per matar el fill quan intentava reduir-lo\nEls Mossos creuen que es tracta d'un homicidi imprudent i que el pare no tenia intenció de matar el fill\nredacció 27/03/2017 - 12.08 Actualitzat 27/03/2017 - 12.49\nComissaria dels Mossos d'Esquadra a Mataró (GoogleMaps)\nEls Mossos han detingut un home de 58 anys per haver matat el seu fill al domicili familiar, a Mataró. Fonts policials han explicat a TV3 que la víctima, un jove de 24 anys consumidor de drogues i que podria tenir problemes psicològics, va tornar diumenge a la nit a casa dels seus pares molt exaltat.\nSegons el testimoni del pare detingut i de la mare, present en el moment dels fets, el jove estava molt agressiu i va començar a destrossar el mobiliari de casa, moment en què el pare el va voler calmar i reduir i l'hauria acabat escanyant.\nDues ambulàncies del SEM van anar al lloc dels fets i van certificar la mort del noi.\nEls Mossos creuen que es tractaria d'un homicidi imprudent i que el pare no tenia intenció de matar el fill, una hipòtesi que haurà de confirmar l'autòpsia. Caldrà veure si els Mossos mantenen el pare detingut i el porten davant del jutge de guàrdia de Mataró o bé el deixen en llibertat amb càrrecs.


Les institucions del Consorci del Museu de Lleida Diocesà i Comarcal s'han sumat aquest dimecres al manifest impulsat per 15 entitats reclamant mesures en defensa de la unitat de les col·leccions del Museu Nacional d'Art de Catalunya (MNAC) i del Museu de Lleida. El objectiu: evitar el lliurament al Monestir de Sijena (Osca) de les peces que reclama després de la sentència que fixa el 25 de juliol com a data màxima per al lliurament.\nEl president de la Diputació de Lleida, Joan Reñé, ha afirmat en nom de la institució que presideix i l'Ajuntament de Lleida, del Consell Comarcal del Segrià i de la Conselleria de Cultura que les institucions del consorci estan compromeses a tot "el que sigui necessari per donar els arguments necessaris per posar sentit comú i que tothom entengui que aquestes obres van ser adquirides de forma correcta i legal".\n"Aquestes obres formen part d'una col·lecció, estan catalogades i, per això, estan subjectes a una llei, la de patrimoni de Catalunya, que s'ha de complir. Hauran de entendre, amb arguments sobre de la taula, que això no s'ha de tocar", ha afirmat Reñé.\nEl manifest assenyala que la Generalitat, d'acord amb l'Estatut de Catalunya, "ha d'actuar amb fermesa i contundència" per protegir el patrimoni i garantir que es conservin al MNAC i al Museu de Lleida.\nA l'manifest formalment no es suma el Bisbat de Lleida --que també forma part del consorci--, encara que en la presentació de les noves adhesions aquest dimecres si hi havia representació de la diòcesi.\nLa Plataforma d'Entitats Culturals de Lleida ha habilitat un bloc per recollir adhesions de particulars i entitats, i té previst presentar el manifest la setmana que ve al MNAC, ha explicat el seu portaveu, Xavier Quinquilla, a Europa Press.


Canelons de bolets | Recepta de cuina de Francisca Domingo - RECEPTES.CAT\n1 capseta de pasta de canelons.\n2 cebes,250 g de rovellons,500 g de fredolics,250 g de llenega o altres, 50 g de farina ,1/4 de l. de llet, 50 cc de vi ranci, sal, pebre, oli, 25 g de mantega.\n50 g de mantega,60 g de farina, 1 l de llet, sal,pebre,nou moscada, 50 g de formatge ratllat per gratinar.\nPlàtera de forn.\nBatedor manual de varetes.\nPosem una cassola al foc amb aigua abundant, sal i un raig d'oli. Quan comença a bullir s'hi tiren les plaques d'una en una. Un cop cuites uns 15 minuts es posen en un recipient amb aigua freda. Quan es poden agafar amb les mans, es treuen una per una i es van col·locant a sobre de draps nets estesos en una taulell.\nEs trinxen les cebes ben fines i es posen en una paella amb mantega i l'oli. S'ofeguen uns minuts a foc lent.\nMentre es preparen els bolets:Es renten bé per a treure'ls tota la terra i es trinxen ben petits.\nS'afegeixen a la paella i se salten amb el foc viu per tal que se'ls vagi evaporant l' aigua; al mateix temps que la deixin anar.Se salen i s' empebren i s'hi afegeix la farina, i es remena tot bé.Després s'hi tira el vi, i quan ha fet el bull, s' incorpora la llet. Es cou tot amb el foc baix uns 5 minuts, remenant-ho perquè no s 'enganxi.\nHa de quedat una mica espès perquè no calgui dels canelons.Es deixa refredar totalment.\nQuan és fred, es posen muntets de farcit sobre cada caneló, s' enrotllen i es col·loquen a la plàtera untada amb mantega.\nFins aquí es pot deixar tot preparat del dia abans a la nevera i tapat perquè no s' assequi.\nEn un cassó es desfà la mantega al foc i s'hi fregeix la farina.S'hi afegeix la llet calenta, sal, pebre i nou moscada.\nEs remena amb el batedor manual de varetes per desfer els grumolls.Quan ha bullit uns 7 o 8 minuts a foc lent sense deixar de remenar es treu del foc i es cobreixen els canelons.Es posen per sobre uns dauets de mantega, formatge rallat i es gratinen.\nEnllaça aquesta recepta: Receptes.cat/recepta1006\nFina africa diu:\nHola M. Francisca, conec molt bé la teva cuina i et felicito. També agraeixo la teva generositat en dir com has treballat a la cuina del Centre.\nUna abraçada des del Priorat!


L’EXONERACIÓ DE JUAN MARÍ TUR EN EL CAS PTI POT BASAR-SE EN UNA PRESUMPTE FALSETAT DOCUMENTAL PER PART DE L’AJUNTAMENT DE SANT JOSEP (30/05/2008)\nS’HA IGNORAT LA DESCLASSIFICACIÓ AUTOMÀTICA DEL PLA PARCIAL A L’ENTRADA EN VIGOR DE LA LEN\nEL GEN ESPERA QUE S’ACLAREIXIN AQUESTES QUESTIONS I QUE LA FISCALIA RECURREIXI LA DECISSIÓ DE NO IMPUTAR A MARI TUR\nEL TRACTE DIFERENCIAT DEL P.P 4.14 RESPECTE D’ALTRES EN LES MATEIXES CIRCUMSTÀNCIES RESULTA ESCANDALOSAMENT EVIDENT\nEL GEN NO DESCARTA QUE S’HAGI POGUT EXTRAVIAR DOCUMENTACIÓ ESSENCIAL DE LA DENUNCIA\nSegons l’auto emès pel magistrat titular del jutjat núm. 3 d’Eivissa, es considera com un dels motius pels quals el sector 4.14 –sa Plana de Mar-, vinculat a la família Marí Tur, mantenia la seva classificació com urbanitzable, era que segons certificació emesa pels tècnics municipals de l’Ajuntament de Sant Josep de sa Talaia, aquest sector tenia la urbanització consolidada en més d’un 50 %. Aquest punt és totalment fals. En el moment d’entrada en vigor del PTI aquest P.P era sòl cobert de massa forestal sense ni un sol element urbà. Les obres s’iniciaren fa aproximadament un any, dos anys després de l’entrada en vigor del PTI. Comprovar aquest extrem és simple: la planimetria del propi PTI, on apareix aquest àmbit sense cap tipus d’infrastructura.\nEl jutge instructor sembla haver demanat aquest informe per iniciativa pròpia i en aquests moments s’ignora si va fer constar que l’informe s’havia de referir o no a la data d’aprovació del PTI, data en la qual, com deim, no s’havia iniciat NI UNA SOLA obra d’urbanització a la zona. El magistrat mostra sorpresa perquè ni la fiscalia ni la defensa hagin demanat aquest informe, però és que aquest només podia certificar que en el moment de l’entrada en vigor del PTI el P.P 4.14 es trobava en estat completament rústic.\nPer altra banda, l’auto entra a analitzar, a partir d’una pericial encarregada per la pròpia fiscalia, si l’àmbit del PP 4.14 va ser o no desclassificat per les DOT quan, a la denuncia presentada pel GEN s’especificà que aquest àmbit havia quedat classificat com a sòl rústic a l’entrada en vigor de la LEN, al 1991, i no podia recuperar la seva vigència per mor de l’entrada en vigor de les DOT, que impedien una nova tramitació del P.P.\nEl fet que l’auto faci referència a si és o no lícit que Marí Tur votàs un PTI en el qual apareixia com urbanitzable un sector al que estava vinculat i no al fet indiscutible de que aquest sector apareixia al PTI de forma completament il·legal, fa pensar al GEN que existeix la possibilitat que part de la documentació que es va adjuntar a la denuncia presentada, i que demostrava la indiscutible condició de rústics d’aquests terrenys i la impossibilitat de la seva requalificació, pugui haver-se extraviat.\nEl fet que altres tres plans parcials al mateix municipi que es trobaren en les mateixes circumstàncies tinguessin un tracte clarament diferent, i sí fossin considerats desclassificats, deixa en una clara evidència el tracte diferenciat que obtingué el Pla Parcial vinculat a la família Marí Tur.\nEl GEN espera que s’aclareixin aquestes qüestions el més aviat possible i es reconsideri la imputació de Antoni i Juan Marí Tur, donat que la seva momentània exoneració en aquest cas ha estat deguda a que no s’han valorat els fets principals i, segons sembla, també a un informe que, segons els termes en que s’hagi demanat, pot haver incorregut en falsedat documental. En aquest cas el GEN també espera que es depurin les responsabilitats que puguin correspondre als tècnics responsables.\nEl GEN valora enormement el gran treball que s’ha realitzat en aquest cas per part del jutjat d’instrucció i que es desprèn de la lectura de l’auto emès, on queda en evidència que la imputació del Sr. Sala i de la Sra. Matutes s’ha acordat després d’una intensa i rigorosa feina. El fet que un informe (intencionadament o no) erroni s’hagi emès per part de l’Ajuntament i que no s’hagi valorat que va ser la Llei d’Espais Naturals i no la de Directrius d’Ordenació Territorial la que va deixar sense efecte el Pla Parcial 4.14 de forma indiscutible, fan que el GEN-GOB consideri molt probable que es reconsideri la imputació dels Srs. Joan i Antoni Marí Tur.


“A l’atzar, Baltasar ”, un film de Robert Bresson | Biblioteca Can Baratau\nBiblioteca Can Baratau > eBiblio adults > “A l’atzar, Baltasar ”, un film de Robert Bresson\nRecomanar un film en blanc i negre, i protagonitzat per un ase? I tant que sí!\nPerquè és cinema en estat pur. Si us agrada el setè art, no dubteu a assaborir aquesta hora i mitja injustament poc coneguda i de la qual va dir Jean-Luc Godard “Qualsevol que vegi aquest film quedarà absolutament enlluernat”.\nEn aquest film, el cineasta porta a l’extrem el rebuig de l’actor professional en favor del “model” extret de la vida; en aquest cas, el protagonista és un humil ase que commou a l’espectador amb la seva mirada aquosa (que sembla expressar un ventall de sentiments gràcies al “miracle” de l’efecte Kuleshov) i el seu bram foragitat, desassossegant, davant del dolor provocat pels éssers humans.\nLa pel·lícula és la crònica desoladora, i alhora poètica, de l’existència sense glòria d’una bestiola que mai coneix la llibertat. I també una mostra gairebé perfecta d’allò que el director i guionista Paul Schrader va anomenar “l’estil transcendental” al cinema.\nRecordeu que heu d’anar a ebiblio per veure-la i gaudir-la.\n← Funcionament actual de la biblioteca:\tBiblioteràpia: el dol – 10 de juny a les 18 h →